Faktor | UKC dužan više od 43 miliona, Univerzitet 13,5 miliona KM, Rudnik soli "leži" na 12 miliona\nSkupština TK: Rasprava o javnim preduzećima i institucijama\nUKC dužan više od 43 miliona, Univerzitet 13,5 miliona KM, Rudnik soli "leži" na 12 miliona\n05.03.2020. / 16:44\nSkupština Tuzlanskog kantona raspravljala je danas o stanju u javnim preduzećima, ustanovama i ministarstvima, koje je zatekla aktuelna Vlada TK.\nTokom rasprave na vidjelo su izašli zabrinjavajući podaci, vezani ne samo za dugove, nego i za način rada u pojedinim državnim firmama.\n- Tražili smo raspravu o stanju u javnim preduzećima i ustnovama, ne da bi prozivali bilo koga, prethodnu vlast ili pojedince, nego da podvučemo crtu, da znamo šta smo zatekli. Činjenica je da Univerzitetski klinički centar (UKC) Tuzla ima 45 miliona KM duga, Šume TK 6,2 miliona, Univerzitet u Tuzli 13,5 miliona, a Opća bolnica "Mustafa Beganović" u Gračanici 1,1 milion KM duga - rekao je na početku rasprave zastupnik DF-a Mahir Mešalić, koji je bio inicijator tematske sjednice Skupštine.\nTokom sjednice pet ministara izložilo je detalje o preduzećima i ustanovama iz svog resora, a riječ je uzeo i premijer TK Denijal Tulumović.\n- Dug UKC-a prema dobavljačima, do 30. septembra 2019. godine, iznosi 43,1 milion KM. Govorim do tog datuma, jer je o tom izvještaju raspravljala Vlada TK. Tokom ove godine s nivoa FBiH dobit ćemo 10 miliona KM i tražit ćemo da dio tog novca, pored vraćanja dugova, usmjerimo i u kupovinu opreme. Novac sa nivoa FBiH nas obavezuje da u četiri godine poslovanje dovedemo na nulu i da UKC pređe na trezorsko poslovanje - rekla je danas ministrica zdravstva TK Dajana Čolić.\nMinistrica je naglasila da je Opća bolnica Gračanica, možda u još većem problemu s obzirom na njenu veličinu.\n- Opća bolnica ima 1,21 milion KM duga, a od toga je 631 hiljada duga prema dobavljačima, a 480 hiljada na ime kratkoročnog kredita - rekla je ministrica Čolić.\nMinistar poljoprivrede, šumarstva i vodoprivrede Mustafa Šakić, posebno je skrenuo pažnju na probleme u Javnom preduzeću Šume TK, čiji dugovi iznose 6,2 miliona KM.\n- Najveći dio duga od 6,2 miliona ide na poreze za koje Šume TK duguju 2,4 miliona KM. Kapital Šuma TK iznosi 2,7 miliona, što znači dug dvostruko veći od tog iznosa - rekao je Šakić.\nIz svega iznesenog jasno je da su Šume TK već zrele za stečaj, ali je ministar istakao da smatra da je ovu državnu formu moguće izvući iz dubioze.\nJoš alarmantnije podatke iznijela je ministrica obrazovanja i nauke Fahreta Brašnjić, koja je rekla da Univerzitet u Tuzlu duguje 13,5 miliona, a riječ je o dugovima iz nadležnosti Porezne uprave.\nTenderi i loše poslovanje\nMinistar trgovine, turizma i saobraćaja Edin Buševac govorio je o rekonstrukciji i izgradnji terminala Međunarodnog aerodrom Tuzla, za koji ni nakon više od dvije godine od početka gradnje, nije obavljen tehnički prijem.\n- Budžetska inspekcija treba da analizira radove, koji su ugovarani na tenderima u dvije faze. Svaka od te dvije faze bila je podijeljena u lotove, uz veći broj aneksa za produženje rokova radova. Cilj nam je da utvrdimo da li je kašnjenje bilo opravdano, a ukoliko nije, ko je odgovoran za nepravilnosti i ima li osnova za plaćanje penala - rekao je za Faktor Buševac.\nOno što je viljivo iz ankesa ugovora radove na terminalu MAT-a, koje su u najvećoj mjeri izvodile firme "Džena" iz Gradačca i "Tom Cat" iz Tuzle, jeste to da su neki aneksi tretirali produženje radova za tri mjeseca, iako je po potpisivanju ugovora rok za završetak bio upravo tri mjeseca, što bi značilo da se u nekom periodu nije radilo ništa.\nMinistar privrede Asmir Hasić govorio je u stanju u Rudniku soli Tuzla, koji, istina, nije u finansijskoj dubiozi, jer je na računu zatečeno 12 miliona KM.\n- Odgovorno tvrdim da su međuljudski odnosi u Rudniku soli katastrofalni. Tamo u administraciji radi 85 ljudi, dok ih je u proizvodnji 45. Tu je devet pravnika, a pored njih su za pravne poslove angažirali još dvije advokatske kancelarije. Od 2016. do 2018. godine platili su 410 hiljada više poreza na dobit, a kada su shvatili šta su napravili, bilo je kasno za bilo kakvu reakciju - rekao je Hasić.\nOn je naglasio da je Rudnik u posljednje tri godine doveden u teško stanje, jer za to vrijeme nije ništa investirano, pa je zbog toga plan investicija u 2020. godini "težak" 12 miliona KM.\n- Oni imaju osiguranu isporuku i plasman prema Solani, Panonnici i Sodi Sisecam. Sve što trebaju uraditi je odvrnuti ventile i zapisati potrošnju. Ipak imaju devet komercijalista, kao da, u najmanju ruku, slanicu sipaju i raznose kanisterima - rekao je slikovito Hasić.\nDanašnjom raspravom analiziran je rad preduzeća iz nadležnosti samo pet, od ukupno 12 ministarstava u Vladi TK, tako da je ovo samo početak svođenja računa, kada je u pitanju upravljanje javnim novcem.\nSkupština TKjavna preduzećaUKC TuzlaUniverzitet u TuzliRudnik soli Tuzla\nUmrlo 11 osoba, na UKC-u Tuzla rekordan broj pacijenata: "Nema puta pacijenta, loše opće zdravlje stanovnika"\nFederalni revizori: Skoro četvrtina novozaposlenih u javnim preduzećima primljena bez konkursa\nUKC Tuzla: Plava bolnica nova lokacija za smještaj zaraženih koronavirusom\nTuzlanski kanton: Od danas kazna 100 KM za nenošenje maske


Bilora ACTION LINE ECO tripod ( 263 ) - Idealno.rs\nPočetna / Foto / Foto oprema / Stativi / Bilora ACTION LINE ECO tripod ( 263 )\nPonuda prodavnice Kliklak Racunari za proizvod "Bilora ACTION LINE ECO tripod ( 263 )". Ispravnost cene i podataka proveri na internet stranici prodavnice.\nULANZI Tripod za mobilni telefon i DSLR TT20 Tripod\nod 12.759,91 DIN\nSONY fotoaparat DSC W830 srebrni\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Bilora ACTION LINE ECO tripod ( 263 ) i izberi najbolju. Stativi iz kategorije Foto oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Bilora ACTION LINE ECO tripod ( 263 ) i vidi da li ti odgovara ili pogledaj druge proizvode brenda ACTION. Opis i tehnički podaci proizvoda Bilora ACTION LINE ECO tripod ( 263 ) se mogu razlikovati od onih u internet prodavnici u kojoj obavljaš kupovinu. Bilora ACTION LINE ECO tripod ( 263 ) je dostupan u prodavnici Kliklak Racunari po ceni, koja je navedena pored svakog prodavca u meniju "Prodavnice".\nGarantne uslove za Bilora ACTION LINE ECO tripod ( 263 ) proveri u prodavnici u kojoj nameravaš da obaviš kupovinu. Slika za Bilora ACTION LINE ECO tripod ( 263 ) je simbolična, zato se pre kupovine u prodavnici uveri da je proizvod isti.\nStativ/stalak za fotoaparate i kamere Maksimalna visina rasklopljenog stativa: 113 cm Minimalna visina sklopljenog stativa: 41 cm Težina 0,5 kg Maksimalna težina kamere 0,5 kg Mogućnost pomeranja glave u 3 smera Pomeranje glave pomoću ručice Podesiva visina centralnog stuba Horizontalno i vertikalno (zavrtanjem ručice) fiksiranje položaja glave Mogućnost vertikalnog snimanja (max vertikalni ugao 90 stepeni) Aluminijumske noge iz četiri dela sa gumenim navlakama protiv proklizavanja Libela za precizno poravnanje stativa Izmenljivo podnožje za navrtanje kamere i fotoaparata sa standardnim navojem Boja: titanijum Proizvođač Bilora, Nemačka


Foto: Arhiva | Upitan legitimitet guvernera Softića\nUroš Vukić 09.09.2021 10:00\nZbog ove situacije guverner, ali i članovi Upravnog odbora CB BiH, izbjegavaju donošenje bilo kakvih odluka, tako da u ovom trenutku CB BiH praktično ne radi ništa, a zbog različitih pravnih tumačenja u ovoj instituciji vlada haos, jer su mnogi mišljenja da i sam guverner nema legitimitet.\nDa je tako, govori i činjenica da sjednica Upravnog odbora CB BiH, koja po Zakonu o Centralnoj banci BiH mora da se održi jednom mjesečno, nije održana od 10. avgusta 2021. godine, tako da je i taj član zakona prekršen.\nNaime, pored Predsjedništva BiH i Ustavnog suda BiH, Centralna banka jedina je institucija kojoj je Ustavom propisano trajanje mandata. Članom VII Ustava BiH propisano je da se Upravni odbor Centralne banke sastoji od pet lica koja imenuje Predsjedništvo BiH na period od šest godina.\nOdbor će među svojim članovima imenovati guvernera na period od šest godina.\nDa je legitimitet Softića upitan, govori i činjenica da ga niko od sadašnjeg sastava Upravnog odbora CB BiH nije birao za guvernera.\nPodsjećanja radi, Predsjedništvo BiH 2015. godine imenovalo je Kemala Kozarića, Ankicu Kolobarić, Ljubišu Vladušića, Trivu Marinkovića i Senada Softića za nove članove Upravnog odbora CB BiH.\nNa konstitutivnoj sjednici novog Upravnog odbora članovi su između sebe izabrali Softića za guvernera na mandat koji mu je istekao 11. avgusta ove godine.\nNa dan isteka mandata, odnosno 10. avgusta 2021. godine, održana je sjednica UO CB BiH, s koje je izdato šturo saopštenje da je zauzet stav da je neophodno omogućiti nesmetan rad CB dok Predsjedništvo BiH ne izvrši imenovanje novog saziva.\n"Od tog saziva Upravnog odbora četiri člana su ili dala ostavke ili su smijenjeni, tako da niko od četiri nova člana, a to su Šerif Isović, Dragan Kulina, Radomir Božić i Danijela Martinović, nikada nije glasao za imenovanje guvernera i zbog toga je i dosad njegov mandat bio upitan, a posebno nakon što je prošao rok od šest godina na koji je imenovan", ispričali su izvori "Nezavisnih novina" bliski Centralnoj banci.\nDa je situacija konfuzna i da CB praktično ne funkcioniše, govori i činjenica da nijedna nadležna institucija BiH, odnosno Predsjedništvo, Parlamentarna skupština niti Ministarstvo pravde, a ni nadležne službe Centralne banke, nisu dali pisano mišljenje kojim bi se potvrdilo da Upravni odbor CB BiH ili sam guverner djeluju zakonito.\nKakva je situacija u banci najbolje govori da su svi zainteresovani za pojedine funkcije, kao što su mjesto viceguvernera CB BiH i Glavne banke Republike Srpske CB BiH, povukli svoje kandidature jer UO, a i samog guvernera Centralne banke smatraju nelegitimnim.\n"Niko ništa ne radi. Sjednica UO treba da se održi jednom mjesečno, a nije održana u posljednjih mjesec dana. Priča se da bi uskoro mogla biti nova sjednica, ali je pitanje kako će se sve to završiti, da li će uopšte biti održana i hoće li biti donesena neka odluka", ispričali su naši izvori.\nNa pitanja o legitimitetu guvernera, ali i činjenici da je mandat članova UO CB BiH ograničen Ustavom BiH, pokušali smo dobiti odgovore i u samoj Centralnoj banci, međutim do zaključenja današnjeg broja "Nezavisnih novina" nije stigao.


TV Most - Slovenija traži poštare iz Srbije\n"Najveći broj prijavljenih je za pomoćne radnike zato što su tu i najmanji kriterijumi koji se traže. Kada pogledate kriterijume za vozače i poštonoše oni su već malo jači i tu se neka vrsta licenci koja se traži za vozače stavlja kao ograničavajući faktor", kaže Miroslav Jović iz NSZ – Migracioni servisni centar Beograd.\nUpravo su niski kriterijumi, nepoznavanje jezika i evropskih propisa glavna zamerka Sindikata poštanskih radnika Slovenije onima koji će stići iz Srbije. Smatraju da nema potrebe da se "uvoze kadrovi", jer bi uz povećanje plata ovaj posao želeli i Slovenci.\n"Plate nisu toliko visoke koliko je posao težak i mora da se radi čitave dane – zato ljudi odlaze. Problem je u tome što nam odlazi kadar koji je radio 10, 15, 20 godina. Znači, neko mora da shvati da postoji neki širi problem od toga da ljudi neće da rade", kaže Dijana Kos iz Sindikata poštanskih radnika Slovenije.\n"Poštanski propisi su vrlo slični. Naši ljudi su dovoljno obučeni za obavljanje složenih zadataka i prošli su instruktažu i razne obuke ne samo za poštare već i za vozače i poznavanje rada na mobilnim terminalima i svim ostalim pratećim elementima", kaže Bojana Nikolić iz JP Pošta Srbije.\n"Oni su objavili da je prosečna plata oko 800 evra, ali morate da shvatite da su to podeljena primanja koja primiš ako radiš čitavu godinu, koja su kao regres ili neke dodatna primanja", kaže Dijana Kos.


Posle operacije Jelena bi ponovo mogla da se vrati tenisu\nProblemi su počeli u aprilu prošle godine, kada je Jelena osetila da joj trnu prsti na nogama. U roku od četiri dana u potpunosti je izgubila moć hodanja i prebačena je na neurohiruršku kliniku u Novom Sadu. Posle sedmodnevnog tretmana kortikosteroidima, počela je ponovo da uči da hoda uz pomoć hodalice. Potom je u Sremskoj Kamenici bila na četiri pregleda magnetnom rezonancom, a rezultati su poslati u zdravstvene centre u Beogradu, Osijeku, Zagrebu, Ljubljani i Minhenu, gde je potvrđeno da mora da se radi operacija na kičmenoj moždini, pošto je malformacija ustanovljena između dvanaestog grudnog i slabinskog kičmenog pršljena.\n- Sada se dosta dobro krećem, ali i dalje osećam utrnulost u stopalima i ne osećam ih kako treba. Međutim, medicinski stručnjaci ističu da ću, ukoliko ne dođe do operacije, ponovo imati iste probleme, sa još gorim ishodom. Ne samo da neću moći da hodam, niti da se bavim sportom, već neću moći ni majka da budem. Sa druge strane, hirurški zahvat bi eliminisao mogućnost novog „napada“ i mogla bih čak i da se vratim tenisu - rekla je Jelena.\nNakon kontakta sa prof. dr Jožefom Njarijem sa klinike „Sent Janoš“ u Budimpešti, koji je specijalizovan za operacije kičmene moždine, zakazan je pregled u glavnom gradu Mađarske, nakon koga je dr Njari prihvatio da u toku ove godine, čim se prikupe potrebna sredstva, operiše teniserku.\nAkciju prikupljanja pomoći za operaciju Jelene Rajić pokrenuo je UO Sportskog saveza Subotice, uz saglasnost Nemanje Simovića, člana Gradskog veća zaduženog za sport, i Modesta Dulića, pokrajinskog sekretara za sport. Svi oni koji žele da finansijski pomognu subotičkoj teniserki mogu to učiniti preko žiro računa Sportskog saveza Subotice 355-1032013-38, sa naznakom „Za Jelenu Rajić“.\nVenčali mrtvog čoveka radi „mladine“ penzije\nŽitište - Nikoli Jojiću koji je umro 1998. godine u matičnoj službi Skupštine opštine Žitište izdat je lažni izvod iz matične knjige venčanih 2003. godine.\nNa istureni objekat bečejske OŠ „Petefi Šandor“ u selu Mileševu stavljen je katanac iako iz opštine Bečej poručuju da je to samo privremeno roditelji predškolaca i osnovaca, svakodnevno stoje ispred škole i ne žele da idu u objekat u susedni Drljan.\nS početkom univerzitetske školske godine, 26. septembra, u Inđiji će početi s radom odeljenje Fakulteta tehničkih nauka (FTN) u Novom Sadu za inženjere elektrotehnike i računara (softverske i informacione tehnologije), a prema rečima dekana FTN-a, prof. dr Ilije Ćosića, na prvu godinu strukovnih studija koje će trajati tri godine upisaće se 60 studenata, od čega 30 na teret budžeta države, a za 30 studenata će opština Inđija obezbediti stipendiju.\nVešaju se, gutaju sedative i seku vene\nSREMSKA MITROVICA - Sve me je smorilo, muka mi je već od ovog života. Roditelji samo viču: uči, uči, a nikad nisu kod kuće, kao da ja ne znam da mama ima frajera, a tata radi po ceo dan.\nProtest ogorčenih meštana Elemira: Šta treba da uradimo da nam oslobode put?\nStotinak meštana Taraša i Elemira protestvovalo je danas zbog zatvaranja lokalnog puta od elemirskog izletišta Babatovo, do Žabaljskog mosta.\nKupuju vozački ispit u Sremu za 100 evra\nDo dozvole se najbrže dolazi u sremskim gradovima, tvrde Novosađani koji su naprečac položili vožnju.\nZaboravili garažu od 240.000 evra\nMontažna garaža sa 150 mesta, kupljena za 20 miliona dinara da bi pomogla u rešavanju manjka parking mesta u gradu, već četiri godine stoji nerasklopljena u skladištu „Bačka puta“ na Rimskim šančevima\nLAVINA U RUSIJI Izvučeno jedno telo, strahuje se da je ispod snega ostalo još 12 ljudi


Почетна страница » Најновији вести » Kliknite ovde ako je ovo vaše saopštenje za javnost! » Najbolje turističke destinacije za 2022\nLonely Planet je danas predstavio svojih 10 najboljih zemalja, gradova i regiona koje treba posetiti sledeće godine uz objavljivanje Lonely Planet's Best in Travel 2022.\nBest in Travel 2022 je 17. godišnja kolekcija najtoplijih svetskih destinacija na Lonely Planet-u i doživljaja putovanja koje morate imati za sledeću godinu. Ovo izdanje stavlja poseban naglasak na najbolja održiva iskustva putovanja - osiguravajući da će putnici imati pozitivan uticaj gde god da odluče da idu.\nUdaljena i ponosno nezavisna Kukova ostrva – jedna od najmanjih zemalja na svetu – polažu pravo na željeno mesto kao zemlja broj jedan koju će tražiti 2022. godine, dok je Norveška na drugom, a Mauricijus na trećem.\nRegion broj jedan za Lonely Planet za 2022. je Westfjords, Island, region ostrvske države netaknut masovnim turizmom gde zajednice rade zajedno na zaštiti i promovisanju svojih spektakularnih pejzaža. Na drugom mestu je Zapadna Virdžinija, SAD, a sledi je Ksingšuabana, Kina.\nGrad broj jedan Okland na Novom Zelandu prepoznat je po svojoj procvatu kulturnoj sceni gde je u centru pažnje lokalna kreativnost, dok je Tajpej na Tajvanu drugoplasirani, a Frajburg u Nemačkoj na trećem mestu.\nSvake godine Lonely Planet liste najboljih u putovanjima počinju sa nominacijama iz ogromne zajednice osoblja Lonely Planeta, pisaca, blogera, partnera izdavača i još mnogo toga. Naš panel stručnjaka za putovanja zatim smanjuje nominacije na samo 10 zemalja, 10 regiona i 10 gradova. Svaki je izabran zbog svoje aktuelnosti, jedinstvenih iskustava, 'vau' faktora i svoje stalne posvećenosti praksama održivog turizma.\nPrema rečima potpredsednika Lonely Planeta za iskustvo Toma Hola, objavljivanje godišnje „vruće liste“ Lonely Planet-a sa destinacijama i putničkim iskustvima ne može biti pravovremeno. „Posle prinudnog prekida, vreme je da se ti dugo odlagani planovi putovanja skinu sa police i pretvore se u stvarnost“, rekao je Hol kada je danas objavio listu.\n„Liste slave svet u svoj njegovoj divnoj privlačnoj raznolikosti“, nastavlja Hol. „Od laguna i šuma Kukovih ostrva do vodopada i planina islandskih Vestfjordova, preko prirodnih i urbanih užitaka Oklanda.”\nKao i uvek, Lonely Planet's Best in Travel donosi nove poglede na popularne destinacije kao što su Norveška i Dablin, Irska, i otkriva neke manje poznate dragulje kao što su Šikoku, Japan i prelepi Scenic Rim u Australiji i verovatno najodrživiji nemački grad Frajburg.\nLonely Planet najbolje u putovanjima 2022 – 10 najboljih destinacija\nТоп 10 земаља\n1. Kukova ostrva\nTop 10 regiona\n2. Zapadna Virdžinija, SAD\n3. Xishuangbanna, Kina\n6. Šikoku, Japan\n7. Pustinja Atakama, Čile\n8. The Scenic Rim, Australija\n9. Ostrvo Vankuver, Kanada\n10. Burgundija, Francuska\nTop 10 gradova\n1. Okland, Novi Zeland\n3. Frajburg, Nemačka\n4. Atlanta, SAD\n5. Lagos, Nigerija\n6. Nikozija/Lefkozija, Kipar\n7. Dablin, Irska\n9. Firenca, Italija\n10. Gyeongju, Južna Koreja


Prikupljalju odeću za socijalno ugrožene\nwestinfo.rs (Ž. Dulanović) 18. март 2014. године Друштво Хуманитарне акције Коментари\nOpštinski centar za socijalni rad u Novoj Varoši zaočeo je u saradnji sa Kancelarijom za mlade humanitarnu akciju prikupljanja garderobe za decu i odrasle iz socijalno ugroženih porodica u zlatarskom kraju.\nViše informacija o ovoj humanitarnoj akciji zainteresovani Novovarošani mogu dobiti u Centru za socijalni rad ili pozivom na telefonski broj 62-880, svakog radnog dana u periodu od osam do 15 sati. Pored nove oni mogu donirati i polovnu garderobu, uz uslov da odevni predmeti ne budu pocepani i prljavi.\n- Interesovanje je veliko i aktivisti KZM su već sa terena dopremili zavidnu količinu odevnih predmeta, koji su u zadovoljavajućem stanju. Prikupljena garderoba će nakon selekcije biti skladištena i do podele čuvana u prostorijama uređenim samo za ovu namenu – kaže direktorka Centra za socijalni rad Jelena Leković.\nU Centru za socijalni rad kažu da će pokrenuti još niz akcija kako bi pomogli socijalno ugroženima i unapredili rad ustanove.\n- Planiramo da uskoro obiđemo socijalno najugroženije porodice po selima i u saradnji sa Crvenoim krstom podelimo pomoć u hrani i sredstvima za higijenu– kaže direktorka Jelena Leković.


Ministar poljoprivrede posetio Istraživačko-razvojni centar kompanije „Sunoko“ - Agro TV\nPočetna Novo Ministar poljoprivrede posetio Istraživačko-razvojni centar kompanije „Sunoko“\nMinistar poljoprivrede posetio Istraživačko-razvojni centar kompanije „Sunoko“\nMinistar poljoprivrede, šumarstva i vodoprivrede Branislav Nedimović posetio je prvi privatni centar za istraživanje agrara u Srbiji.\nDomaćini skupa bili su potpredsednik „MK Group“ Aleksandar Kostić, direktor IRC dr Nenad Trkulja i direktor kompanije „Sunoko“ Slobodan Košutić.\nMinistar Nedimović je ovom prilikom rekao da istraživački centri doprinose unapređenju ukupne proizvodnje i konkurentnosti poljoprivrede Srbije.\n– Primena savremenih naučnih dostignuća i iskustava nema alternativu, imajući u vidu da Srbija ima ogroman potencijal kojim treba da unapredi sve vidove proizvodnje, od njive do trpeze. Očigledno je da mi moramo ulagati u ovakve institucije, bilo da je reč o privatnom ili javnom sektoru – naglasio je Nedimović.\nTokom posete razmenjena su mišljenja o najnovijim trendovima, preporukama i problemima u oblasti proizvodnje šećerne repe.\n– Zadovoljstvo nam je što smo ugostili ministra Nedimovića, koji razume značaj Istraživačkog centra u oblasti optimalne tehnologije proizvodnje šećerne repe, što nam daje dodatni vetar u leđa za naredne projekte. Centar će, kao i do sada, nastavljati da radi na još boljem kvalitetu finalnog proizvoda, što je od izuzetnog značaja za proizvodnju bezbedne hrane, ali i za celokupnu domaću prehrambenu industriju – rekao je tim povodom dr Nenad Trkulja, direktor Istraživačko-razvojnog centra „Sunoko“.\nKompanija „Sunoko“ uložila je million evra u istraživačko razvojni centar, koji je otvoren u decembru prošle godine, sa ciljem da identifikuje potencijalne probleme u proizvodnji šećerne repe i adekvatno odgovori svim potrebama. Do sada je urađeno više hiljada analiza.\n„Sunoko“ Istraživački centar organizuje i stručna predavanja za sve proizvođače šećerne repe u Srbiji, konstantno deleći znanja i iskustva za efikasniju proizvodnju ove kulture, u skladu sa najnovijim naučnim istraživanjima i smernicama dobre poljoprivredne prakse, navodi se u saopštenju.


Čavara danas o ostavkama, ministri DF-a u ministarstvima - Klix.ba\nČavara danas o ostavkama, ministri DF-a u ministarstvima\n15.6.2015. u 11:48\nMinistri u ostavci u Vladi Federacije BiH došli su danas na posao u resorna ministarstva. Prema nezvaničnim informacijama, predsjednik Federacije BiH Marinko Čavara danas bi trebao saopćiti da je prihvatio ostavke četiri federalna ministra.\nKako nam je potvrđeno iz kabineta ministara Aleksandara Remetića, Milana Mandilovića i ministrica Snježane Soldata, federalni zvaničnici danas su došli na svoje poslove u federalna ministarstva.\nU ministarstvu energije, industrije i rudarstva danas nije prisutan ministar Reuf Bajrović jer je na godišnjem odmoru.\nDopremijer i ministar trgovine Federacije BiH Aleksandar Remetić kazao nam je kako je u Ministarstvo došao samo da bi potpisao nekoliko važnih dokumenata pravne forme koji se odnose na Skupštinu društva Feroelektro.\n"Došao sam samo da potpišem samo nekoliko papira koji su važni zbog pravne forme za Feroelektro kako se ne bi napravili propusti za Skupštinu društva Feroelektro u subotu. Da nisam došao, ono što je 11 godina rađeno, sve bi palo u vodu", rekao je Remetić.\nOn je dodao da je samo zbog odgovornosti prema imovini Federacije BiH danas došao u ministarstvo.\n"Ja sam morao doći jer strašnu štetu bi napravili imovini Federacije BiH da nisam došao i potpisao dokumente. Došao sam prije deset minuta i upravo odlazim", rekao je Remetić.\nIz kabineta premijera Vlade Federacije BiH Fadila Novalića saopćeno nam je kako Novalić još uvijek nije imenovao vršioce dužnosti koji bi preuzeli poslove ministara u Vladi Federacije BiH do imenovanja novih.\nTakođer, za danas je najavljena konferencija za medije predsjednika Federacije BiH Marinka Čavare, a kako nam je rečeno iz njegovog kabineta na današnjoj konferenciji biti će saopćene sve informacije u vezi s ostavkama ministara iz Demokratske fronte.\nIz Čavarinog kabinetu nisu nam željeli potvrdit da li je predsjednik Federacije BiH potpisao ostavke.\nVlada FBiH Marinko Čavara Fadil Novalić Aleksandar Remetić\nNa Maggi supama kompanije Nestle naljepnicama sakriveno da sadrže svinjsku mast\n15.06.2015. u 12:14\nSAD: Dva tinejdžera izgubila ruke u napadu morskih pasa\n15.06.2015. u 11:37


U Oružanim snagama složni: Potrebno uvođenje obaveznog vojnog roka radi sigurnosti građana - Portal 072info\nBrojne evropske države već odavno imaju obavezno služenje vojnog roka, o čemu su počele razmišljati i zemlje regije. Zvaničnici Oružanih snaga Bosne i Hercegovine smatraju kako bi bilo poželjno vratiti ovu, kako kažu, društvenu aktivnost i u našu zemlju. Naime, na današnjoj godišnjoj konferenciji Oružanih snaga BiH predstavljena su postignuća naše vojske u prošloj godini te izazovi koji su pred njom u 2019. godini.\nNa konferenciji se govorilo i o mogućnosti uvođenja obaveznog vojnog roka u BiH.\n“Trenutna zakonska legislativa u BiH ne prepoznaje mogućnost uvođenja vojnog roka. Neophodno je uvesti određene izmjene u zakonskim rješenjima ako želimo uvesti vojni rok, a koje bi trebale dati pretpostavku da se može započeti proces služenja vojnog roka. Lično smatram da je to jedna potreba koja govori o boljem definisanju sigurnosne kulture svih građana u BiH. Kroz sistem obuke u svakom slučaju naši mladi će imati mogućnost bolje edukacije, života i rada u drugim uslovima te bolje spremnosti za izazove koji čekaju ne samo BiH i regiju, već čitav svijet. Međutim, mora se osigurati adekvatna zakonska podrška jednoj takvoj ideji”, kazao je Mašović.\n“To je ustvari bilo sastavni dio određenih procesa u stvaranju Oružnih snaga BiH i jedinstvenog sistema odbrane, što je podrazumijevalo da će se apropo obaveznog služenja vojnog roka formirati aktivna vojna rezerva. To nije nikada zaživjelo, a da bi zaživjela ta aktivna vojna rezerva, moralo bi se promijeniti tridesetak zakona koji regulišu tu oblast. Sastavni dio te priče od 2000. godine je pitanje našeg puta u NATO savez, jer je sve to povezano s ukupnom sigurnošću zemlje i svih njenih građana. U tom smislu zasigurno je kako je potrebno dobro razmisliti o društvenoj aktivnosti obveznog služenja vojnog roka”, istakao je Jusić.\nZvaničnici OSBiH su na kraju današnje konferencije istakli kako smatraju da mladi ljudi iz BiH mogu usvojiti mnogo toga kroz sistem služenja vojnog roka te uvijedjeti kako zaista funkcioniše obuka u OSBiH.\nKad je počeo da gradi halu, komšije su pitale “da te ko nije veslom po glavi…”


Cene nafte zadržale su se u ponedeljak na međunarodnim tržištima iznad 63 dolara za barel, poduprte očekivanjima da će Kina i SAD uskoro postići trgovinski sporazum, a OPEC produžiti period primene smanjene proizvodnje.\nNa londonskom tržištu cena barela je ostala gotovo nepromenjena u odnosu na petak, na 63 dolara, nakon što je prošle nedelje porasla 1,3 odsto. Značajnijih promena nije bilo ni na američkom tržištu, gde se barelom trgovalo po 57,07 dolara.\nSAD i Kina, dve najveće svetske privrede, već 16 meseci vode trgovinski rat koji usporava rast svetske ekonomije. Zbog toga analitičari smanjuju procene rasta potražnje za naftom i izražavaju zabrinutost zbog moguće prezasićenosti tržišta naftom u 2020. godini.\nOrganizacija zemalja izvoznica nafte, pak, prošle nedelje je objavila da očekuje pad potražnje za naftom u 2020. godini. Očekuje se da će OPEC i njegovi saveznici razgovarati o daljoj strategiji proizvodnje na svom sastanku 5. i 6. decembra u Beču. Postojeći sporazum o smanjenju proizvodnje članica tog naftnog kartela na snazi je do marta.


Susreti sa autorima su redovan, prateći program Bitefa koji podrazumeva javne razgovore, nakon svake predstave iz glavnog programa. Od osnivanja Festivala, ovaj program zamišljen je kao prostor u kom se autori predstava iz glavnog programa susreću sa Bitefovom publikom da bi razgovarali o predstavama, procesima, umetničkim načelima, temama koje predstave pokreću, ali i o širem društvenom kontekstu u okviru kog su nastale. Svi značajni autori koji su tokom više od pola veka prikazali svoj rad na Bitefu bili su učesnici ovog programa, a svi vođeni razgovori su snimljeni, transkribovani i sačuvani u festivalskom arhivu, kao i u legatu Jovana Ćirilova, koji se čuva u Arhivu Grada Beograda. Transkripti ovih razgovora dokumenti su od važnosti za istraživače, istoričare, umetnike, ali i publiku zainteresovanu za istoriju i značaj Bitefa.\nPočevši od vremena Hladnog rata, kada je ovaj Festival bio jedina tačka pozorišnog susreta Istoka i Zapada, a Susreti sa autorima prilika da najznačajniji pozorišni umetnici razmene svoja mišljenja i iskustva, ovaj program je nekoliko puta promenio svoj naziv i formu, prateći duh vremena i različite trendove u okviru svetske scene izvođačkih umetnosti. Poznat pod imenima Susreti sa stvaraocima, Susreti sa publikom, Tematski susreti sa publikom, i najzad: Susreti sa autorima, ovaj program nije menjao svoju suštinu: bio je i ostao prostor za sređivanje utisaka nakon pogledanih predstava, ali i prostor gde publika može da postavi pitanja autorima ili komentariše njihov rad.\nFormat Susreta sa autorima na 53. Bitefu zamišljen je kao pričaonica koju otvaraju kratka i jasna pitanja. Vreme za diskusiju ograničeno je na 60 minuta uz obaveznu priliku da se reč dâ i publici. Pored autora predstava, u razgovoru će učestvovati i drugi članovi njihovih trupa: izvođači ili članovi kreativnog tima, zainteresovani da čuju mišljenje beogradske publike.


Sutra završni ispit iz srpskog jezika - Ozonpress :: internet portal\nViše od 68.000 učenika osmog razreda sutra će polagati završni ispit iz srpskog, odnosno maternjeg jezika, u četvrtak će rešavati zadatke iz matematike, a u petak kombinovani test.\nNa malu maturu ove godine izlazi više od 68.000 svršenih osmaka. Nadležni najavljuju da će mala matura biti lakša od probne (sa većim brojem pitanja „na zaokruživanje“) i da su sastavljači testova imali na umu okolnosti u kojima su se učenici školovali zbog pandemije virusa korona.\nĐaci su dužni da u školu dođu najkasnije do 8 i 15 sva tri dana održavanja ispita. Testiranje počinje u 9 časova i traje 120 minuta. Oni koji završe pre toga mogu da predaju test dežurnom nastavniku, s tim što nije dozvoljeno da se napušta prostorija u kojoj se polaže ispit pre 9 i 45 časova.


UNICEF Montenegro - Media centre - Lokalne komisije za usmjeravanje djece sa posebnim obrazovnim potrebama uče da rade sa djecom sa autizmom\nLokalne komisije za usmjeravanje djece sa posebnim obrazovnim potrebama uče da rade sa djecom sa autizmom\nPODGORICA, 14-16 MART, 2013. – Više od 60 stručnjaka iz lokalnih komisija za usmjeravanje djece sa posebnim obrazovnim potrebama u Crnoj Gori završilo je obuku o procjeni i identifikovanju djece sa autizmom u cilju njihovog usmjeravanja u redovni obrazovni sistem u skladu sa posebnim potrebama djeteta.\nGlavne teme obuke tiču se različitih simptoma autizma kod djece, rane detekcije i procjene kapaciteta ove djece, kao i modela školovanja djece sa autizmom.\n“Na ovom seminaru predstavljen je potupno drugačiji pristup prema djeci sa autizmom. Upoznali smo se sa uzrocima autizma i metodologijom u komunikaciji sa ovom djecom, kao i sa načinima za pružanje najboljih odgovora na njihove potrebe”, rekla je Nejra Mekić, psiholog u osnovnoj školi “Dušan Korać” u Bijelom Polju.\nAutizam je razvojni poremećaj koji se javlja tokom prve tri godine života i ima ogroman uticaj na djecu, njihove porodice i društva. Djeca sa autizmom često nemaju adekvatnu podršku i imaju ograničen pristup uslugama, kao što su školovanje i zdravstvena zaštita. Liječenje u ranom djetinjstvu može ublažiti efekat autizma i unaprijediti razvoj djeteta.\nNenad Glumbić, profesor na Fakultetu za specijalnu edukaciju i rehabilitaciju u Beogradu tokom obuke\n“Učesnici su postavljali mnoga pitanja tokom treninga, a najviše su ih interesovali najefikasniji modeli rada sa djecom sa autizmom u školskim uslovima. Usvojili su nova znanja i dobijene informacije će prenositi drugim stručnjacima i roditeljima ove djece, kako bi se prepoznali najbolji načini školovanja djece sa autizmom”, rekao je Nenad Glumbić, profesor na Fakultetu za specijalnu edukaciju i rehabilitaciju u Beogradu.\nPrema podacima Ministarstva prosvjete, na nivou lokalne zajednice formirano je 18 komisija za usmjeravanje djece sa posebnim obrazovnim potrebama u obrazovni sistem. Komisije određuju obrazovni program, dodatnu stručnu pomoć, kadrovske, prostorne i druge uslove koji moraju biti obezbijeđeni. Uz podršku UNICEF-a, članovi komisija su obučeni, urađeni su radni instrumenti i štampan je Priručnik za rad ovih komisija.\nStručnjaci iz lokalnih komisija za usmjeravanje djece sa posebnim obrazovnim potrebama u Crnoj Gori tokom obuke\n“Kroz ovaj seminar podiže se nivo znanja o smetnjama iz spektra autizma. Naime, pokazalo se da stručnjaci, bez obzira na profil, nemaju dovoljno znanja i umijeća da prepoznaju čitav spektar autizma kao smetnje, odrede nivo podrške i pruže kompetentne preporuke školama za rad sa ovom djecom. Stoga, teme koje razjašnjavaju činjenice i predrasude o autizmu i ukazuju na rane znake i intervenciju autizma upućuju na modele školovanja i podršku koji su potrebni djeci sa autizmom”, rekla je Tamara Milić, savjetnica za djecu sa posebnim obrazovnim potrebama u Ministarstvu prosvjete.\nUNICEF će nastaviti da podržava Vladu Crne Gore u izgradnji sistema koji svoj djeci pruža kvalitetno obrazovanje i šansu da ostvare svoje potencijale.


Evropska unija planira da prepolovi upotrebu pesticida do 2030. godine? - Bolja Zemlja\nEvropska unija planira da prepolovi upotrebu pesticida do 2030. godine?\nEvropski zakonodavci već su pozvali na obvezujuće ciljeve smanjenja upotrebe pesticida u Uniji. Organizacija za organsku hranu i uzgoj IFOAM takođe se zalaže za ambicioznije ciljeve od nacrta predloga tj. 80-postotno smanjenje sintetičkih pesticida do 2030. i potpuno ukidanje do 2035. godine.\nEvropska komisija želi da prepolovi upotrebu hemijskih pesticida do 2030. kako bi zaustavila pad broja oprašivača, Ovaj plan mogao bi da izazove kritike onih koji traže postupno ukidanje hemije, ali i poljoprivrednika koji tvrde da će doći do propadanja useva.\nKomisija želi da obaveže EU da prepolovi upotrebu hemijskih i „visokorizičnih“ pesticida do 2030. godine, piše u nacrtu dokumenta dostupnom na uvid Reutersu i koji bi trebao biti objavljen 20. maja.\nMeđutim, nije objašnjeno na koji način imaju u planu da smanje upotrebu pesticida.\nKomisija je odbila da komentariše neobjavljene nacrte koji su radni dokumenti, i kako prenosi Rojters, podložni promenama dok nisu usvojeni.\nSa druge strane, pčelari u zapadnoj Europi redovno govore o padu broja pčela i gubicima u pčelinjim kolonijama u poslednjih 15 godina, objavila je Evropska agencija za bezbednost hrane. Oni upozoravaju da taj trend ugrožava 76 odsto proizvodnje hrane u Evropi koja zavisi od oprašivanja.\nJoš 2018. godine evropski regulatori su zabranili upotrebu neonikotinoidnih insekticida na otvorenom, što znači da se oni mogu koristiti samo u zatvorenim plastenicima.\nPojedina udruženja poljoprivrednika navela su da bi široka zabrana pesticida mogla da prouzrukuje pad prinosa useva i pozvale komisiju da promeni ovaj plan.\n„Priznajemo pozive na smanjenje pesticida i budimo jasni – otvoreni smo za razgovor o ciljevima,“ rekla je Geraldine Kutas, generalna direktorka Evropske asocijacije za zaštitu bilja. „Međutim, ciljevi moraju biti realni i zasnovani na nauci“.\nI sadnja stabala jedan od ciljeva plana\nNacrtom predloga predviđen je i cilj da se do 2030. zasadi tri milijarde stabala u EU kako bi se pomogla apsorpciju ugljen-dioksida iz atmosfere, a gradovi postali zeleniji.\nPrethodni tekstIstine & Zablude: Da li povrće gajeno u plastenicima može da promeni miris i ukus?\nSledeći tekstVečiti tandem: Posadite ovu biljku pored paradajza i gledajte šta će se desiti!


Ne samo da banjalučki advokat nije hvatao bivšu suprugu za delove tela, već nije bilo nikakvog fizičkog kontakta, niti bilo kakvih povreda na telu bivše supruge, utvrdila je istraga kojom je rukovodilo Okružno javno tužilaštvo Banjaluka.\nSlučaj zbog kojeg je banjalučki advokat bio čak i uhapšen prijavljen je u septembru prošle godine, piše Srpskainfo.\nKrunski dokaz u čitavoj istrazi koja je utvrdila da ono što je prijavljeno nema veze sa istinom, pored izjava svedoka, bio je video nadzor u tržnom centru, koji je potvrdio da nije bilo fizičkog napada između bivših supružnika.\nPodsećanja radi, nakon prijave, advokat je bio i uhapšen, o čemu svedoče i navodi Policijske uprave Banjaluka nakon svega onoga što se dogodilo u tržnom centru.\n-Obaveštavamo vas da su policijski službenici nadležne policijske stanice Policijske uprave Banjaluka, 23. septembra 2019. godine, postupili po zaprimljenoj prijavi, konstatovali činjenično stanje, te uhapsili četrdesetpetogodišnjaka iz Banjaluke, zbog sumnje da je počinio krivično delo nasilje u porodici ili porodičnoj zajednici – saopšteno je tada iz Policijske uprave Banjaluka.\nDalje su dodali da je o navedenim okolnostima upoznat nadležni organ socijalnog staranja, kao i dežurni tužilac Okružnog javnog tužilaštva Banjaluka, koji je naložio da se po kompletiranju predmeta, u redovnoj proceduri, dostavi izveštaj protiv osumnjičenog.\nNakon hapšenja banjalučki advokat je završio nekoliko časova u policiji, i to, kako će se ispostaviti, bez jasnog materijalnog dokaza da je počinio krivično delo nasilje u porodici.\n-Kroz razne situacije sam prošao u životu, ali ova poslednja gde sam bio uhapšen zbog navodnog fizičkog napada na bivšu suprugu me je pogodila dobro. Kada sam dostavio snimak na kojem se jasno vidi šta se događalo kritičnog trenutka u tržnom centru, obustavljena je istraga. Ovo je jedna velika sramota i za tužilaštvo i za policiju- istakao je banjalučki advokat.\nMeđutim, banjalučki advokat otkrio je ujedno i pozadinu čitave priče, odnosno sukoba sa bivšom suprugom koja mu kako tvrdi već mesecima ne dozvoljava da vidi sina, a svaki kontakt između njih prijavljuje kao nasilje u porodici.\nAdvokat se kako navodi u nekoliko navrata obraćao i banjalučkom Centru za socijalni rad, ali bez uspeha.\n-Poslednji put sam sina video u februaru ove godine. Sve vreme uredno izmirujem alimentaciju, a na suprugu sam preneo imovinu u velikom novčanom iznosu. Šta se dešava, svaki put kad hoću da ostvarim kontakt sa sinom, bivša supruga me prijavljuje za nasilje u porodici. Šta god da uradim, policija me zatvara. Na kraju sam počeo skidati snimke sa nadzornih kamera i nakon prijave, ja dostavim snimak i tako u nedogled- naveo je banjalučki advokat.\nTEŠKA NESREĆA KOD TESLIĆA Mladić (21) "džetom" naleteo i usmrtio pešaka


Počasna paljba na Kalemegdanu povodom Dana pobjede - BIGportal.ba\n8 Maja, 2022 9 Maja, 2022 016\nPovodom obeležavanja 9. maja, Dana pobede nad fašizmom, pripadnici Garde Vojske Srbije izvršili su počasnu paljbu sa Savske terase na Kalemegdanu. Paljbi je prethodilo podizanje zastave i intoniranje himne Republike Srbije.\nGardisti su, tokom počasne artiljerijske paljbe, ispalili deset plotuna iz šest artiljerijskih oruđa, saopštilo je Ministarstvo odbrane.\nPaljbi je prethodilo podizanje zastave i intoniranje himne Republike Srbije, posle koga je pročitana naredba predsednika Republike i vrhovnog komandanta Vojske Srbije Aleksandra Vučića o izvršenju počasne artiljerijske paljbe, kaže se u saopštenju.\nAktivnosti je prisustvovao komandant Garde Vojske Srbije brigadni general Nikola Dejanović.\nDan pobede nad fašizmom obeležava se u znak sećanja na 9. maj 1945. godine, kada je kapitulacijom Nemačke okončan Drugi svetski rat u Evropi.\nŠolc: Rusija ne smije da diktira mirovni sporazum u Ukrajini


Fondacija „Novi Sad 2021“ kulturni ambasador Novog Sada na festivalu u Ulmu - Novi Sad - Evropska prestonica kulture\nFondacija „Novi Sad 2021“ kulturni ambasador Novog Sada na festivalu u Ulmu\nObjavljeno 03/07/2018 u kategoriji: Vesti\nSvake dve godine u nemačkom gradu Ulmu održava se svojevrstan kulturno-turistički događaj koji okuplja predstavnike zemalja iz podunavskog regiona. Međunarodni Dunavski festival ove godine održava se od 6. do 15. jula, a u ideji predstavljanja raznovrsnosti kultura, muzičkih, plesnih formi, autentičnosti i identiteta 10 zemalja i gradova sa toka Dunava, grad Novi Sad predstaviće Fondacija „Novi Sad 2021“ od 6. do 9. jula uz zanimljiv koncept.\nPosetioci Međunarodnog Dunavskog festivala o Novom Sadu i kulturnom nasleđu moći će da se upoznaju kroz tri tematske celine: zajedničko kulturno-istorijsko nasleđe, priču o Milevi i Albertu Ajnštajnu i predstavljanju koncepta i vrednosti Evropske prestonice kulture.\nZajedničko kulturno-istorijsko nasleđe otkrićemo tako što ćemo posetiocima događaja omogućiti da zavire kroz prozore „Muzeja Podunavskih Švaba“ iz Sremskih Karlovaca. Uz virtuelnu turu u 360 stepeni prikazaćemo seosko domaćinstvo iz druge polovine XVIII veka, a na licu mesta biće i makete kuća iz ovog perioda, eksponati, a predstavićemo i jedini časopis u Srbiji na nemačkom jeziku „Fenster”.\nUlm i Novi Sad imaju još nešto zajedničko – oba grada mogu da se podiče vezom sa čuvenim naučnikom Albertom Ajnštajnom i Milevom Marić Ajnštajn. Albert, rodom iz Ulma, a Mileva iz Novog Sada, u fokusu su i Fondacije „Novi Sad 2021“. U susret 2021. godini, kada će Novi Sad biti Evropska prestonica kulture, Fondacija „Novi Sad 2021“ s velikom pažnjom priprema projekat „Mileva i Albert“: u toku je prikupljanje do sada neotkrivene građe iz privatnog života najznačajnijeg naučnika današnjice. Obeležavanje veka od dobijanja Nobelove nagrade Novi Sad će 2021. godine ispratiti premijernim prikazom filma o ovom paru i otvaranjem muzeja o Milevi i Albertu.\nUz tandem bicikl i VR naočare, posetioci će moći da se „provozaju“ ulicama starog jezgra Novog Sada. Zanimljivo će biti posetiocima festivala u Ulmu – pored sadržajnog programa, pripremamo i autentičnu gastronomsku razglednicu iz Novog Sada, od vina i zanatskog piva, a priču sladimo jedinstvenim karlovačkim kuglofima i bermetom, dok ćemo ovu priliku iskoristiti i da predstavimo aktivnosti, programski koncept projekta „Novi Sad 2021 – Evropska prestonica kulture“ i pozovemo goste Dunavskog festivala da posete naš grad.


Protesti u Beogradu: Poen za opoziciju ili Vučića? - JUGPRESS\nProtesti u Beogradu: Poen za opoziciju ili Vučića?\nPostavio: Jugpress Mart 18, 2019\nNisam se uplašio – na tu poruku predsednika Srbije Aleksandra Vučića opozicija je odgovorila – nećemo odustati.\nTo je rezime događaja ovog vikenda u Beogradu kada su pristalice opozicije, najpre u subotu uveče upale u zgradu Radio-televizije Srbije (RTS), da bi u nedelju protest bio nastavljen ispred Predsedništva Srbije tokom Vučićevog obraćanja javnosti.\n“Mislim da je upad u Radio-televiziju Srbije naneo više štete opoziciji nego koristi, jer verujem da imaju interesa da insistiraju, pre svega, na stvaranju šansi za demokratsko takmičenje na izborima”, ocenjuje za RSE Jovan Komšić, profesor sociologije novosadskog Univerziteta.\nOn u tome vidi nepovoljne trendove ekstremizacije protesta i davanja osnova vlastima za nespremnost na dijalog sa opozicijom oko fer i poštenih izbornih uslova.\n“Mislim da je ovaj deo opozicije, ekstremniji deo, na čelu sa Boškom Obradovićem, odsekao granu na kojoj bi opozicija mogla ozbiljnije da sedi i pružio mogućnost za vrlo uverljivu priču vlastima da taj deo opozicije nije spreman na mirnu političku utakmicu”, smatra Komšić.\nNa našu konstataciju da su pored lidera pokreta Dveri Boška Obradovića bili i drugi lideri opozicionog Saveza za Srbiju Dragan Đilas, Zoran Lutovac, Vuk Jeremić, naš sagovornik navodi da to jeste tačno, ali da je stekao utisak da su među demonstrantima najglasniji bili oni koji su najradikalniji i desno orijentisani.\nTragom polemike koja se na društvenim mrežama vodi oko toga da li je Boško Obradović preuzeo liderstvo u vođenju protesta ovog vikenda, Komšić kaže da u metežima u društvu sa materijalnom i duhovnom bedom ekstremnije struje politike dobijaju na snazi i preuzimaju neku vrstu prednjačenja u političkim konfliktima.\n“Do sada su protesti imali taj stepen građanske discipline, samoorganizovanosti, ali nisam siguran da su izdržali”, navodi Komšić.\nBoško Obradović je na protestu ispred Predsedništva Srbije rekao da nema “povlačenja, ni predaje dok se ne bude video kraj ovom režimu”.\nZoran Lutovac, predsednik Demokratske stranke kritikovao je Vučića što nije izašao da se obrati okupljenim građanima nego je govorio novinarima u svom kabinetu.\n“Čovek koji deli Srbiju i danas to čini”, poručio je Lutovac.\nAleksandar Vučič, čiju ostavku traže demonstranti, tokom dana je na razne načine iskazivao hladnokrvnost. Najpre je poručio da se nije uplašio, onda je na njegovom Instagramu objavljena fotografija kako igra šah sa ministrom unutrašnjih poslova Nebojšom Stefanoviće za vreme protesta ispred Predsedništva u kom se nalazio.\nKada je izlazio iz kancelarije nekolicini demonstranata koji su ga sačekali sa povicima da laže, da je gotovo i da ne može sam da vlada, je dobacio “nema od toga ništa” i “sve najbolje vam želim”, te ušao u kola.\nPrethodno, konferenciju za novinare, prvu nakon upada demonstranata u RTS, započeo je govorom o godišnjici nasilja na Kosovu od pre petnaest godina.\n“U prvom delu svoje izjave Vučić je poslao poruke međunarodnoj zajednici. Tu se vidi da te poruke idu na adresu aktera u trenutnim, odnosno budućim pregovorima o Kosovu. Kosovo je pominjao prisećajući se 17. marta 2004. godine”, primećuje Komšić.\nVučić je, tokom svog obraćanja javnosti, poručio da će Srbija naći način da zaštiti svoj narod na Kosovu ukoliko oni koji moraju da ga zaštite ne obavljaju taj posao.\n“Ako NATO ne bude u stanju da to uradi, ima ko će biti u stanju”, rekao je predsednik Srbije.\nSa teme Kosova, prešao je na priču o događanjima u Beogradu, te lidere opozicije, koji učestvuju u protestima, više puta nazvao fašistima i tajkunima.\n“Koristio je municiju koju su mu ovi stavili u ruke. On u toj komunikaciji drži nivo formalne civilizovanosti i uljudnosti, a istovremeno na raspolaganju ima snimke koji pokazuju meteže, od ulaza u RTS i gužvanja po hodnicima, do onih maski, pa električnih ili motornih testera. Ti prizori nisu pravi saveznik ni desetinama hiljada građana koji u svojim mirnim šetnjama ispostavili zahteve (fer i poštene izbore i slobodu medija). Ako je reč o političkoj taktici lidera protesta mislim da je reč o nedomišljenom, amaterskom pristupu politici”, zaključuje Komšić.\nLidere opozicije više puta nazvao fašistima i tajkunima: Aleksandar Vučić\nJedan od lidera Saveza za Srbiju Dragan Đilas izjavio je tokom dana da nije postojao plan tokom protesta u subotu uveče da se uđe u zgradu RTS-a, da niko nije pretio novinarima RTS-a, već da je samo traženo od dežurnog urednika gostovanje u TV Dnevniku.\nLideri opozicije tvrde da nije bilo incidenata tokom upada u RTS, ni materijalne štete osim razbijenog stakla na ulaznim vratima.\nTokom oba dana dolazilo je do manjih incidenata između demonstranata i policije poput bacanja suzavca na učesnike protesta koji su pokušavali da probiju kordon kako bi prošao kamion sa razglasom so zgrade Predsedništva.\nPolicija je saopštila da je privela šest osoba zbog “nasilnog” upada u zgradu RTS-a i jednu osobu zbog napada na policiju na nedeljnim protestima. Zbog unošenja testere u zgradu, kako je saopštio MUP, privedene su dve osobe, a jedna zbog razbijanja stakla na ulazu. Policija je navela da je privela tri osobe zbog napada na policijske službenike u zgradi RTS-a.\nTakođe je navedeno da je jedna osoba privedena zbog napada na policiju na protestu u nedelju na uglu ulica Kralja Milana i Kneza Miloša.\nTo je bio povod da demonstranti od Predsedništva Srbije krenu ka stanici policije u Ulici despota Stefana gde su se nalazili privedeni.\n“Ako je neko kriv to sam ja, jer sam prvi ušao. Neka dođu po mene neka dođu po sve vas”, rekao je Boško Obradović, jedan od lidera Saveza za Srbiju. Drugi lider ovog opozicionog saveza Dragan Đilas napisao je na Tviteru: “Svi mi koji smo bili sinoć u RTS-u preuzimamo odgovornost što smo tražili da RTS počne istinito da informiše”.\nProtest je okončan oko 18 sati. Organizatori su najavili da će ukoliko demonstranti do ponedeljka u 15 sati ne budu pušteni saopštiti kada će biti naredno okupljanje.


Uslovi korišćenja | Sandoz Serbia\nAžurirano 26. aprila 2010. godine\n1. Saglasnost sa Uslovima korišćenja\nVaš pristup ovom internet sajtu i njegovo korišćenje podležu ovim Uslovima korišćenja i svim relevantnim zakonskim propisima. Pristupanjem i vršenjem pretrage na ovom internet sajtu u potpunosti se saglašavate sa ovim Uslovima korišćenja i potvrđujete da svaki drugi sporazum između vas i kompanije Sandoz International GmbH u vezi sa korišćenjem ovog internet sajta prestaje da važi i ne proizvodi nikakve posledice.\n2. Medicinske informacije/dijagnoze\nInformacije o proizvodima na ovom internet sajtu koje pruža kompanija Sandoz International GmbH služe u opšte informativne svrhe. Mnogi farmaceutski proizvodi i medicinska sredstva dostupni su samo uz recept lekara ili drugog kvalifikovanog zdravstvenog radnika, a neki od njih ne mogu se nabaviti u svakoj državi. Navedene informacije o proizvodima ne mogu se smatrati potpunim medicinskim informacijama. UKOLIKO IMATE NEKI ZDRAVSTVENI PROBLEM, BLAGOVREMENO SE OBRATITE SVOM LEKARU ILI DRUGOM PRUŽAOCU ZDRAVSTVENIH USLUGA. MI NE DAJEMO PERSONALIZOVANE ZDRAVSTVENE DIJAGNOZE NITI KONKRETNE SAVETE O LEČENJU PACIJENATA. Uvek se u potpunosti informišite o lekovima i medicinskim sredstvima koja vam se izdaju na recept (uključujući njihovo korisno dejstvo i eventualne neželjene efekte), tako što ćete o njihovom pravilnom korišćenju razgovarati neposredno sa lekarom koji ih vam je propisao, odnosno sa drugim zdravstvenim savetnikom. Zdravstveni radnici mogu naći kompletne medicinske informacije o proizvodu u uputstvu za lek, odnosno medicinsko sredstvo. Informacije o proizvodima mogu se razlikovati od države do države. Pacijenti, lekari i drugi zdravstveni radnici treba da konsultuju lokalne zdravstvene resurse i regulatorne organe u cilju pribavljanja informacija koje su primenljive u njihovoj državi. Pored toga, važeća regulativa u mnogim državama ograničava (a u pojedinim slučajevima i isključuje) mogućnost kompanije Sandoz International GmbH da pruža informacije, odnosno neposredno odgovara na upite pacijenata o svojim proizvodima koji se izdaju na lekarski recept. Međutim, Sandoz International GmbH odgovoriće na upite i dostaviti informacije vašem kvalifikovanom zdravstvenom radniku, u skladu sa lokalnim propisima.\n3. Korišćenje informacija\nOvaj internet sajt možete pretraživati bez ograničenja, ali informacijama koje se nalaze na njemu, uključujući sve tekstualne, slikovne, audio i vizuelne sadržaje (u daljem tekstu: „informacije“) možete da pristupate, možete da ih preuzimate i koristite samo za sopstvene nekomercijalne potrebe. Bez pisanog odobrenja kompanije Sandoz International GmbH nije dozvoljeno distribuiranje, modifikovanje, prenos, dalje korišćenje i objavljivanje tih informacija, kao ni njihova upotreba u komercijalne svrhe. Sva obaveštenja o autorskom i drugim vlasničkim pravima koja su sadržana u informacijama koje preuzimate sa ovog internet sajta moraju se sačuvati i reprodukovati. Smatrajte da je celokupan sadržaj na ovom internet sajtu zaštićen autorskim pravom, ukoliko nije drugačije naznačeno, i da se bez pisanog odobrenja kompanije Sandoz International GmbH ne sme koristiti protivno odredbama ovih Uslova korišćenja ili na način koji nije predviđen tekstom na internet sajtu. Sandoz International GmbH ne garantuje i ne tvrdi da korišćenje materijala prikazanog na ovom internet sajtu ne može dovesti do povrede prava trećih lica koja nisu u vlasništvu, odnosno nisu povezana sa kompanijom Sandoz International GmbH. Izuzev gorenavedenog ograničenog ovlašćenja, ne daje vam se nikakva licenca niti pravo u pogledu predmetnih informacija, kao ni autorsko pravo koje pripada kompaniji Sandoz International GmbH ili drugim licima.\n4. Trgovački žigovi/vlasnička prava\nSmatrajte da su svi nazivi proizvoda koji se nalaze na ovom internet sajtu zaštićeni žigom kompanije Sandoz International GmbH, odnosno drugih lica, bez obzira na to da li su prikazani velikim slovima i da li se uz njih pojavljuje simbol zaštićene trgovačke marke. Na ovom internet sajtu mogu se nalaziti informacije ili reference o patentima, zaštićenim informacijama, tehnologijama, proizvodima, postupcima ili drugim vlasničkim pravima kompanije Sandoz International GmbH, odnosno drugih lica. Ovim vam se ne daje niti ustupa nikakva licenca niti pravo u pogledu takvih trgovačkih žigova, patenata, poslovnih tajni, tehnologija, proizvoda, postupaka i drugih vlasničkih prava kompanije Sandoz International GmbH, odnosno drugih lica.\n5. Odricanje od garancije\nMada kompanija Sandoz International GmbH ulaže razumne napore kako bi obezbedila tačnost i ažurnost informacija na ovom internet sajtu, nije isključena mogućnost njihove tehničke netačnosti i štamparskih grešaka. Sandoz International GmbH zadržava pravo da u svakom trenutku i bez obaveštavanja izmeni, ispravi, odnosno poboljša kvalitet informacija, odnosno proizvoda i programa na koje se informacije odnose. Sandoz International GmbH ne daje nikakve garancije u pogledu tačnosti bilo koje od tih informacija. Sandoz International GmbH ne preuzima nikakvu odgovornost za eventualne greške i propuste u sadržajima na ovom internet sajtu. SVE INFORMACIJE PRUŽAJU SE „U POSTOJEĆEM STANJU“. SANDOZ INTERNATIONAL GMBH NE DAJE NIKAKVE GARANCIJE U POGLEDU KOMPLETNOSTI I TAČNOSTI INFORMACIJA NA OVOM INTERNET SAJTU, NITI U POGLEDU NJIHOVOG KORIŠĆENJA. STOGA POSETIOCI INTERNET SAJTA TREBA PAŽLJIVO DA PRISTUPAJU OVIM INFORMACIJAMA. NI SANDOZ INTERNATIONAL GMBH NI DRUGE KOMPANIJE U SASTAVU GRUPACIJE NOVARTIS, NITI BILO KOJE DRUGO LICE ANGAŽOVANO NA KREIRANJU, PROIZVODNJI ILI ISPORUCI SADRŽAJA NA OVOM INTERNET SAJTU NEĆE SE SMATRATI ODGOVORNIM ZA BILO KAKVU NEPOSREDNU I POSREDNU, PREDVIDLJIVU I NEPREDVIDLJIVU ŠTETU, IZMAKLU DOBIT ILI KAZNENU ODŠTETU U VEZI SA PRISTUPOM I KORIŠĆENJEM, ODNOSNO NEMOGUĆNOŠĆU KORIŠĆENJA OVOG INTERNET SAJTA, NITI ZA BILO KAKVE GREŠKE ILI PROPUSTE U SADRŽAJIMA NA NJEMU. U nekim jurisdikcijama nije dopušteno odricanje od implicitnih garancija, tako da se navedeno odricanje ne mora odnositi na vas. Pored toga, Sandoz International GmbH se neće smatrati odgovornim za bilo kakvu štetu, odnosno kompjuterske viruse koji mogu izazvati štetu na vašoj računarskoj opremi ili drugoj imovini usled korišćenja ovog internet sajta, odnosno korišćenja i preuzimanja informacija koje se na njemu nalaze. Sandoz International GmbH zadržava pravo da u svakom trenutku, bez obaveštavanja i bilo kakve odgovornosti, ukine ovaj internet sajt.\n6. Informacije koje dostavljate nama\nIzuzev informacija koje su obuhvaćene našom Politikom zaštite privatnosti, sve informacije i materijal koji putem elektronske pošte ili na drugi način prosleđujete ovom internet sajtu, uključujući podatke, pitanja, komentare, sugestije itd., smatraće se informacijama, odnosno materijalom koji nije poverljiv i ne podleže zaštiti vlasničkih prava. Svaki sadržaj koji prosledite na ovom internet sajtu ili koji postavite na njega postaje vlasništvo kompanije Sandoz International GmbH ili sa njom povezanih lica i može se koristiti u bilo koju svrhu, uključujući između ostalog reprodukciju, obelodanjivanje, prosleđivanje, objavljivanje, emitovanje i postavljanje na internet. Pored toga, kompanija Sandoz International GmbH ima pravo da bez naknade koju bi plaćala vama koristi sve ideje, koncepte, tehnička ili tehnološka znanja sadržana u komunikaciji koju dostavljate internet sajtu, u bilo koju svrhu, uključujući i razvoj, proizvodnju i marketing proizvoda korišćenjem takvih informacija.\n7. Proizvodi dostupni u različitim delovima sveta\nNa ovom internet sajtu mogu se nalaziti informacije o proizvodima i uslugama koji su dostupni u drugim delovima sveta, a ne na vašoj lokaciji. Pominjanje određenog proizvoda ili usluge na ovom internet sajtu ne znači da će takav proizvod, odnosno usluga biti dostupna i na vašoj lokaciji. U zavisnosti od države u kojoj se koriste, proizvodi o kojima se govori na ovom internet sajtu mogu podlegati različitim regulatornim kriterijumima, a oznake proizvoda mogu se razlikovati od države do države. Stoga se posetiocima ovog internet sajta može skrenuti pažnja na to da su određeni njegovi delovi posvećeni isključivo stručnjacima određenog profila ili široj javnosti u pojedinim državama, a informacije o proizvodu u konkretnoj državi treba verifikovati kod lokalnog subjekta kompanije Sandoz. Sadržaje na ovom internet sajtu ne treba tumačiti kao promociju ili reklamiranje bilo kog proizvoda ili upotrebe bilo kog proizvoda koji nema odgovarajuću dozvolu u skladu sa zakonskom i drugom regulativom u vašoj državi.\nSadržaji na ovom internet sajtu ne predstavljaju poziv niti ponudu za investiranje ili trgovinu hartijama od vrednosti, odnosno američkim depozitnim potvrdama kompanije Novartis. Konkretno, aktuelni rezultati i događaji mogu se značajno razlikovati od prognoza, mišljenja ili očekivanja izraženih na ovom internet sajtu, a ranija kretanja cena hartija od vrednosti ne mogu se koristiti kao indikator budućih performansi.\n9. Veze ka ovom internet sajtu\nKompanija Sandoz International GmbH ne vrši kontrolu internet sajtova trećih lica na kojima se nalaze veze (linkovi) ka ovom sajtu i ne odgovara za sadržaj bilo koje stranice koja se ne nalazi na ovom internet sajtu, odnosno sadržaj koji se nalazi na sajtovima na kojima postoje veze ka ovom sajtu. Ukoliko želite da na svoj internet sajt postavite vezu ka ovom sajtu, vezu možete postaviti samo ka početnoj stranici. Bez prethodnog pisanog odobrenja kompanije Sandoz International GmbH nije dopušteno postavljanje veza ka drugim stranicama na ovom internet sajtu. Citiranje ili korišćenje bilo kog dela ovog internet sajta na sajtovima trećih lica bez pisanog odobrenja je takođe zabranjeno.\n10. Veze ka drugim internet sajtovima\nRadi pogodnosti, na ovom internet sajtu mogu se nalaziti veze ka sajtovima trećih lica koji mogu interesovati posetioce. Na internet sajtove trećih lica mogu se primenjivati drugačiji uslovi korišćenja i politika zaštite privatnosti. Kompanija Sandoz International GmbH ne prihvata nikakvu odgovornost u pogledu veza ka drugim internet sajtovima, a naročito u pogledu tačnosti i zakonitosti sadržaja takvih sajtova. Ne prihvatamo nikakvu odgovornost za propuste ili nepoštovanje politike zaštite privatnosti od strane trećih lica.\n11. Postavljanje sadržaja na ovaj internet sajt\nMada kompanija može povremeno vršiti nadzor ili kontrolu diskusija, internet četa, postavljenih poruka, prenetih informacija, oglasnih tabli i sličnih sadržaja na ovom internet sajtu, kompanija Sandoz International GmbH nema obavezu da to čini i ne prihvata nikakvu odgovornost u pogledu takvih lokacija na internet sajtu, kao ni u pogledu bilo kakve greške, uvrede, klevete, propusta, neistine, vulgarnog, pornografskog ili uvredljivog sadržaja, obelodanjivanja podataka o ličnosti ili netačnosti bilo koje informacije na takvim lokacijama na internet sajtu. Zabranjeno je postavljanje ili prenošenje bilo kakvog protivzakonitog materijala, materijala kojim se upućuje pretnja, kleveta ili uvreda, materijala koji je vulgaran, skandalozan, pornografski, koji sadrži zapaljivu retoriku ili skrnavi određene vrednosti, kao i bilo kakvog materijala čije bi postavljanje predstavljalo krivično delo ili podsticaj na vršenje krivičnog dela, vodilo odgovornosti za štetu ili na drugi način predstavljalo povredu zakona. Kompanija Sandoz International GmbH u potpunosti će sarađivati sa svim pravosudnim organima i postupati po nalozima suda za obelodanjivanje identiteta lica koja postavljaju takve informacije ili materijale.\nUkoliko saznamo da je došlo do povrede bilo koje odredbe ovih Uslova korišćenja, možemo u svakom trenutku i bez obaveštavanja preduzeti odgovarajuće mere, uključujući sprečavanje korisnika da koristi servise kompanije Sandoz International GmbH i uklanjanje svih informacija, podataka i sadržaja koje je korisnik postavio na internet sajt. Ukoliko zbog povrede ovih odredaba pretrpimo štetu, možemo prema vlastitom nahođenju preduzeti mere u cilju naknade štete od počinioca.\n13. Izmene Uslova korišćenja\nKompanija Sandoz International GmbH može u svakom trenutku izmeniti ove Uslove poslovanja tako što će na internet sajt postaviti ažurirani dokument. Dužni ste da se pridržavate svih takvih izmena i stoga treba povremeno da posećujete ovu internet stranicu da biste se upoznali sa aktuelnom verzijom Uslova korišćenja.


Mart 19, 2018 Mart 19, 2018 admin 0 Comments\nRuski ambasador je, gostujući u specijalnoj izbornoj emisiji „Sputnjik intervju“, naveo i šta bi, po njegovom mišljenju, mogle biti ključne oblasti daljeg razvoja srpsko-ruske saradnje, ali i objasnio zašto su građani Rusije ogromnom većinom podržali reizbor Putina.\n„Glavna stvar zbog koje narod glasa za Putina je ono što je urađeno i pored svih poteškoća koje su pratile naš život u poslednje vreme: to je stabilnost, razvoj i činjenica da su ljudi su počeli da žive bolje. Sada moramo da pojačamo razvoj a Putin je predložio program u deset tačaka o kome se u Rusiji uveliko razgovara“, naveo je Čepurin u emisiji, čiji su gosti bili i glavna urednica srpske redakcije Sputnjika LJubinka Milinčić i politički analitičar Dragomir Anđelković.\nPrema rečima ambasadora, u maju će biti proglašen Putinov šestogodišnji program koji će se nadalje realizovati, pri čemu je mnogo stvari iz tog programa vrlo blisko srpskim problemima jer imamo blisku istoriju i slične probleme.\n„Treba značajno povećati natalitet i životni vek. Zato je postavljen zadatak da se produži životni vek do 80 godina kao što je u Zapadnoj Evropi. Umnogome će biti iskorišćena namenska industrija, gde je u poslednje vreme uloženo pedeset milijardi evra. Ona je revitalizovana, ali taj programa će se završiti za dve-tri godine i onda bi namenska industrija trebalo da bude konvertovana, a to se može učiniti putem proizvodnje civilnih proizvoda, npr. medicinske tehnike“, precizira ruski ambasador.\nČinjenica je, dodaje, da za stimulisanje rađanja dece nije potreban samo novac, već i vrtići, škole… Podjednako je važno stambeno pitanje, navodi Čepurin uz podatak da se sada u Rusiji više nego ikad grade stanovi — kupuje se tri miliona stanova godišnje, a postavljen je zadatak da se do 2024. izađe na nivo od pet miliona stanova godišnje. Treće je, ukazuje ambasador, efikasnost rada: postavljen je zadatak da se za šest godina ona poveća jedan i po put, a to podrazumeva digitalizaciju i nove tehnološke proizvode poput aviona, helikoptera, energetike.\n„Kada je Srbija u pitanju, velika sfera za ulaganje je infrastruktura, gde će narednih godina biti uložen veliki novac, a to su putevi, hoteli. Srbi grade dosta hotela i i imaju veoma dobar ugled, tako da uz takvu količinu novca mogu puno toga da iskoriste. Još jedan primer je IT tehnologija, gde imamo zajedno sklonost, jer recimo u Silicijumskoj dolini skoro svaki treći zaposleni je iz naših naroda i u toj oblasti možemo da ostvarimo skok“, kaže Čepurin.\nOn naglašava da kompanija Jandeks pokazuje interesovanje za takvu saradnju, ocenjujući da bi o tom pitanju mogli nešto zajedno da uradimo. Takođe možemo da sarađujemo u medicini i nuklearnoj energetici, dodaje ambasador, koji smatra da šansu za to nudi Institut „Vinča“, gde ima dobrih stručnjaka.\n„Na primer, u sferi farmaceutske industrije Srbi bi mogli da rade ne samo za Srbiju nego i za region, jer farmaceutski preparati koji su proizvedeni uz korišćenje nuklearne tehnologije imaju kratak vek trajanja i ne možete da ih uvezete iz inostranstva, nego samo iz regiona i tu bi Srbija mogla da odigra važnu ulogu. A naučnici iz Vinče imaju odlične odnose sa naučnicima iz našeg nuklearnog instituta Dubna, i to treba pomoći jer dok postoje naučnici, moguća je saradnja u ovim privrednim granama, a i oni koji su otišli mogu da se vrate“, smatra Čepurin.\nKao perspektivne oblasti ambasador Rusije izdvaja i vojnotehničku saradnju, saradnju u sferi poljoprivrede i turizma, gde, kako kaže, treba napraviti pametne turističke programa i onda će doći dvostruko-trostruko više turista u Srbiju.\nŠto se tiče podrške Rusije Srbiji po pitanju Kosova i Metohije, ambasador ističe da na Zapadu kažu da je rezoluciji 1244 zastarela, ali da drugi dokument ne postoji.\n„Postoji samo rezolucija 1244, koju niko nije ukidao i mi moramo da je se pridržavamo. Na primer, natovske snage koje se nalaze na Kosovu moraju da podnose izveštaj Ujedinjenim nacijama zato što se tamo nalaze u skladu sa rezolucijom UN, odatle i baza Bondstil na srpskoj teritoriji. Kad je reč o oružanim snagama Kosova, koje uopšte nisu predviđene u UN i međunarodnim sporazumima i da još NATO snage pomažu da se te snage formiraju, to je apsolutni nonsens. Postoji rezolucija 1244, postoje UN i UN treba da sprovedu istragu o tome kako struktura koja je predviđena mandatom UN kršeći međunarodne propise i rezoluciju kojom je uspostavljena pomaže stvaranje nelegalnih oružanih snaga Kosova“, zaključio je ruski ambasador.\n← POSLEDNJA PUTINOVA OPOMENA: Amerika će slomiti zube zbog vojske Kosova!\nSKANDAL TRESE SRBIJU! Vučić: Mlade koji odlaze iz Srbije će zameniti migranti! (Video) →\nHARADINAJ PORUČIO: Nema rešenja bez učešća SAD, ali ima bez Rusije\n“NI JA TO NE ZNAM DA OBJASNIM” Kada su ovo pitali Dariju na konferenciji, niko nije očekivao ovakav odgovor


Rekordni prihodi od indirektnih poreza: Preko 6 milijardi KM za 9 mjeseci – Biznis.ba\nNaslovnaBiHRekordni prihodi od indirektnih poreza: Preko 6 milijardi KM za 9 mjeseci\nRekordni prihodi od indirektnih poreza: Preko 6 milijardi KM za 9 mjeseci\nobjavljeno 01. okt 2021. u 11:12\nPrihodi od indirektnih poreza značajno porasli i u septembru 2021. godine.\nU odnosu na ranije rekordnu 2019. godinu prikupljeno je 219 miliona KM više.\nU odnosu na prošlu 2020. godinu prikupljeno je 829 miliona KM više.\nPrihodi od indirektnih poreza za period januar – septembar 2021. godine iznosili su 6 milijardi i 155 miliona KM i veći su za 829 miliona KM ili 15,56 % u odnosu na isti period 2020. godine kada su iznosili 5 milijardi i 326 miliona KM.\nNakon što je UIO izvršila povrat PDV-a privrednicima u iznosu od 1 milijardu i 95 miliona KM neto prikupljeni prihodi koji su otišli u raspodjelu korisnicima za period januar – septembar 2021. godine, a to su država, entiteti i Distrikt Brčko, iznosili su 5 milijardi i 60 miliona KM i veći su za 700 miliona KM u odnosu na prihode koje su sa Jedinstvenog računa korisnici dobili u istom periodu 2020. godine.\nRASPODJELA PRIHODA ZA PERIOD JANUAR-SEPTEMBAR 2021. GODINE\nZa finansiranje državnih institucija za period januar – septembar 2021. godine raspoređen je iznos od 581 milion KM. Fedraciji BiH raspoređeno je 2 milijarde i 758 miliona KM, Republici Srpskoj 1 milijarda i 524 miliona KM, a Brčko distriktu 153 miliona KM.\nU tablici ispod dajemo prikaz ukupno raspoređenih sredstava entitetima i Distriktu Brčko sa pripadajućim spoljnim dugom za period januar – septembar 2021. godine u poređenju sa istim periodom prošle godine. Svi iznosi su iskazani u milionima KM.\nPored raspoređenih prihoda u tabeli iznad, a po osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH je dobila dodatnih 158,9 miliona KM, Republika Srpska 105 miliona KM i Distrikt Brčko 5,4 miliona KM. Razlika predstavlja rezervu na posebnom računu za putarinu u iznosu od 0,25 KM.


VELIKO OTKRIĆE NAUČNIKA: Evo od koga nasleđujemo većinu GENA! - Počni Ponovo\nHome /VELIKO OTKRIĆE NAUČNIKA: Evo od koga nasleđujemo većinu GENA!\nVELIKO OTKRIĆE NAUČNIKA: Evo od koga nasleđujemo većinu GENA!\nIstraživanje sa Univerziteta Kembridž pokazalo je neverovatnu povezanost sa maminom majkom zbog X-hromosoma. Dakle, bake sa mamine strane prebacuju 25 odsto svojih gena unucima, što im omogućava da naslede njene gene.


Video konferencija novosadskih srednjoškolaca sa Cernom\nVideo konferencija novosadskih srednjoškolaca sa Cernom – Personal magazin\nTokom video konferencije sa Naučno-istraživačkim centrom Cern, u Švajcarskoj, novosadski srednjoškolci imali su jedinstvenu priliku da razgovaraju o antimateriji i drugim dostignućima nuklearne fizike. Istraživački centar Cern i akcelerator, njegov…\nTokom video konferencije sa Naučno-istraživačkim centrom Cern, u Švajcarskoj, novosadski srednjoškolci imali su jedinstvenu priliku da razgovaraju o antimateriji i drugim dostignućima nuklearne fizike.\nIstraživački centar Cern i akcelerator, njegov najatraktivniji sadržaj, nalaze se 100 metara ispod zemljine površine. Osim naučnih dostignuća, učenike je zanimalo i kako naučnici, odvojeni mesecima od svoje porodice, provode vreme u tim izuzetnim uslovima najvećeg evropskog naučno-istraživačkog kompleksa, zatim, čime se hrane, šta čitaju u slobodno vreme…\nNa direktnoj vezi sa učenicima Gimnazije „Isidora Sekulić“, bio je Rolf Landua, fizičar iz Nemačke, čiji istraživački tim je do sada izdvojio 38 atoma antimaterije.\nPrirodno-matematički fakultet, Departman za fiziku do sada je sa Cernom organizovao 6 video konferencija. Pored srednjoškolaca sa vodećim evropskim fizičarima razgovarali su i zainteresovani studenti. Zarad unapređenja edukacije PMF će nastaviti sa organizovanjem video konferencija sa Cernom, a u taj projekat, kako ističu organizatori biće uključeni učenici iz cele Vojvodine.\nVideo konferencija novosadskih srednjoškolaca sa Cernom was last modified: December 1st, 2010 by Redakcija\nCERNgimnazijaisidora sekulićŠvajcarskavideo konferencija\nIT Globus za najbolju digitalnu kampanju dodeljen agenciji MRM Worldwide\nNagrade “IT Globus 2010” uručene u Starom dvoru


Синдикат полиције Слога: Изјава министра не доприноси осећању сигурности грађана | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Sindikat policije Sloga: Izjava ministra ne doprinosi osećanju sigurnosti građana\nSindikat policije Sloga: Izjava ministra ne doprinosi osećanju sigurnosti građana\nBeograd, 10. januar 2015. – Izjava ministra Nebojše Stefanovića ne doprinosi očuvanju stabilnosti i osećaju lične sigurnosti građana u javnu bezbednost Republike Srbije, ocenjuje Sindikat policije Sloga u svoj današnjem saopštenju koje objavljujemo u celosti\nPo oceni Sindikata policije Sloga, izjava ministra Neboješe Stefanovića ne doprinosi očuvanju stabilnosti i osećaju lične sigurnosti građana u javnu bezbednost Republike Srbije.\nTakva nepromišljena i neodgovorna izjava može da dovede do onoga što ne želimo, a to je narušavanje ugleda policijske službe u javnosti.\nJavno prozivanje neposlušne novinarske profesije može samo da stvori osećaja da su svi građani koji se bave nekim javnim poslom pod opservacijom državnih organa i da se svako drugačije mišljenje smatra kao neprijateljsko ili protivdržavno.\nNejasno je zašto je ministar Unutrašnjih poslova imao potrebu da javno iznese informaciju da bezbednosne službe raspolažu podacima (dakle ne radi se o sumnji ili indiciji) ako se zna da se takvi podaci najčešće pribavljaju opservacijom lica i telekomunikacijskog saobraćaja ako se jasno zna koje to službe u državi mogu da rade u skladu sa zakonom.\nNejasno je i to za koje krivično delo, ili dela, se terete ta lica iz novinarske profesije koja su bila predmet izjave ministra. Posebno čuđenje izaziva činjenica da postoji potreba da se takve stvari unapred iznose široj javnosti a da nije utvrđena krivica i krivično delo, već da se preti Tužilaštvom.\nSvako javno obelodanjivanje podataka sa kojima raspolažu službe u ovom slučaju ne može doneti nikakvu korist policijskoj profesiji već naprotiv da šteti ugledu. Posebno ako se osvrnemo na činjenicu da su mnogi građani putem društenih mreža i medija već dali podrugljive komentare o tome kako je ministar policije vidovit ili kako država prisluškuje novinare.\nSindikat policije Sloga moli ministra Stefanovića da se u buduće suzdržava od takvih i sličnih izjava koje se mogu dovesti u vezu sa dnevno političkom propagandom ili protumačiti kao perfidni pritisci na nezavisno novinarstvo.\nU saopštenju se citiraju medijski izveštaji o izjavi ministra policije.\n“Ministar Nebojša Stefanović je izjavio da stabilnost koju Vlada uspeva da sprovede u Srbiji ne odgovara svima, ni na unutrašnjem planu, navodeći da postoje informacije da će određeni ljudi lažnim prijavama pokušati da kažu da su neki novinari u Srbiji praćeni, iako, kako kaže, za to nema dokaza.\n„Poslednji primer koji hoću da navedem – raspolažemo podacima da će nekoliko lica pokušati da lažnim prijavama protiv Ministarstva unutrašnjih poslova tvrde lažno da su praćeni neki novinari u Republici Srbiji. Jedna novinarka koja je novinarka još iz vremena Slobodana Miloševića, dakle duže vreme novinarka u Srbiji, kazaće da je navodno praćena i to treba da se pojavi uskoro, za narednih nekoliko dana“, rekao je Stefanović.\n„Predstavnik jednog novinarskog udruženja, neću reći kojeg, treba u javnosti da se pojavi i da to kaže kao jednu skandaloznu stvar iako ne postoje nikakvi dokazi niti se to ikada dogodilo“, dodao je.\nKako je istakao, zbog toga će reagovati tužilaštvo, sprovešće se procedura i institucije će da urade svoj posao.”\nNAZAD: Socijalno- ekonomskom savetu Srbije je odavno istekao rok trajanja\nNAPRED: Odmah započeti kolektivno pregovaranje u Vojsci Srbije!


Saradnja đaka i osoba sa mentalnim smetnjama - Konkursi regiona\nkutak za mlade NVO sektor region Srbija\nby KR 15/10/2011 071\nSrednjoškolci iz Beograda, Pančeva i Smedereva imaće prilike da saznaju sve o ljudskim pravima i omladinskom aktivizmu u okviru projekta „Aktivizmom do naših prava“ kog sprovode Građanske inicijative. U okviru projekta đaci će se upoznati sa osobama sa mentalnim smetnjama koje su istovremeno članovi organizacije „Duša“ i to u cilju poboljšanja položaja diskriminisanih grupa, njihovom uključivanju u sve segmente društva i razbijanju predrasuda u javnosti.\nOhrabrujući mlade da zauzmu aktivne uloge u društvu, ostvaruju svoja prava i pomognu uključivanje diskriminisanih grupa, učenici će u okviru projekta razgovarati sa osobama sa mentalnim smetnjama upoznavati se sa njihovim potrebama i sprovoditi zajedničke aktivnosti.\nProjekat će početi sa seminarima na temu omladinskog aktivizma i to 12. i 13. oktobra u Pančevu u poljoprivrednoj školi Josif Pančić (Novoseljanski put 31) od 9:30 ujutro. U smederevačkoj Gimnaziji (ul. Slobode 3) 14. i 15. oktobra đaci ove škole će pohađati seminare sa početkom u 9 i 10:00 časova pre podne.\nSrednjoškolci iz ovih gradova će imati prilike da nauče sve veštine neophodne za osmišljavanje i sprovođenje svojih ideja i projekata na kojima će raditi uz podršku trenera Građanskih inicijativa, organizacije „Duša“, katedre za psihologiju Filozofskog fakulteta u Beogradu i nastavnika/ca škola koje pohađaju.\nProjekat „Aktivizmom do ljudskih prava“ sprovodi Program za Građansko vaspitanje Građanskih inicijativa a finansira Ministarstvo za ljudska i manjinska prava, državnu upravu i lokalnu samoupravu, Uprava za ljudska i manjinska prava.


Kornelije Kovač o Indexima - Rock SvirkeRock Svirke\nNajveće zvezde sa prostora ex-yu 10. oktobra u Beogradu pevaće najveće hitove legendarnih Indeksa!!!\nDivno drugarsko iskustvo iz SSSR-a sa turneje po evropskom delu SSSR-a i sa Opatijskog festivala, iz studija Radio Sarajeva u Daniela Ozme 7, od prvih Indexa i njihovih igranki i nastupa u SLOZI. Svi mi koji smo prošli sa njima godine kada se kalio muzički stil, radili zajednički aranžmani, kada smo učili jedni od drugih i kada smo sticali neprocenjiva iskustva 60-tih godina, putovanja, devojke, popularnost… zajednicka mladost, priseća se nekadašnji član grupe Indexi, Bata Kovač.\nNeki od njih su otišli i odneli sa sobom ono što je nekad bilo zajedničko a mi koji smo ostali i dalje pričamo sa njima kad na sceni začujemo Bodin solo u Plimi, Davorov hrapavi glas koji preko glasova svih pevača koji gostuju na koncertima i dalje figurira kao nešto veoma posebno i magično, rekao je Kovač, i još dodaje Bilo je a biće još dugo u budućnosti ono što su (ili smo kao Indexi) ostavili u amanet današnjim generacijama.\nKornelije Kovač naš poznati aranžer, pijanista, kompzitor, pridružio se Indexima 1966. godine, i sa njima već sledeće godine svira na turneji po SSSR-u. Za Indekse Kovač je napisao pesme „Boj na Mišaru“ i „Ako jednom budeš sama“. Radeći sa Indexima, Kovač je stekao ime kompozitora i instrumentaliste, ali po odsluženju vojnog roka donosi odluku da se preseli u Beograd i pokuša nešto svoje. Prošle godine u oktobru Bata Kovač je proslavio 50 godina rada.\n„Sanjam“, „Svijet u kojem živim“, „Bacila je sve niz rijeku“, „Sve ove godine“, „Da sam ja netko“, „Balada“, „Ti si mi bila u svemu naj“, „Jutro će promijeniti sve” su samo od nekih pesama koje ćemo čuti u 10. oktobra u Sava centru. Organizatori najavljuju da će ovaj koncert „Sve ove godine“, nazvan po možda najvećem hitu čuvene grupe, biti dvočasovni put kroz vreme, prepun emocija i dobre energije.\nPodsećamo, da se prvi koncert održava u Zagrebu, 9. oktobra 2013. u koncertnoj dvorani „Vatroslava Lisinskog“, zatim 10. oktobra u beogradskom Sava centru, a 11. oktobra u Osijeku u sportskoj dvorani „Zrinjevac“.


Predstavnici STK BiH u posjeti kompaniji Mreža Network doo, Derventa – Vanjskotrgovinska komora BiH\nPredstavnici STK BiH u posjeti kompaniji Mreža Network doo, Derventa\nPredstavnici Spoljnotrgovinske komore Bosne i Hercegovine posjetili su danas kompaniju Mreža Networks doo u Derventi i tom prilikom se upoznali sa proizvodnim kapacitetima i asortimanom proizvoda koje kompanija nudi.\nMreža Network se bavi proizvodnjom instalacionih i upravljačkih kablova u autoindustriji i industriji radnih mašina. Takođe se rade i usluge glodanja za austrijske i italijanske firme.\nVrijedna pažnje je i proizvodnja kablova za sportske automobile poput Formule 3 i 4, Ferarija, Lamborginija, Audi RB-a i Porchea.\nKompanija posluje od 2005 godine, prostire se na 2 000 kvadratnih metara i zapošljava preko 120 radnika uglavnom elektrotehničke i mašinske struke.


Porota suda u SAD počela većanje u slučaju El Čapa\nTanjug 4. februara 2019. 20:38\nNJUJORK – Posle skoro tri meseca slušanja iskaza svedoka o zaveri velikih razmera radi krijumčarenja droge, porota je danas počela većanje u okviru procesa na američkom sudu protiv ozloglašenog meksičkog narko-bosa Hoakina Gusmana, poznatijeg kao „El Čapo“.\n„Optuženi je želeo da pobegne jer je kriv i nikada nije želeo da bude u poziciji u kojoj bi morao da odgovara za svoje zločine. Želeo je da izbegne da sedi ovde, ispred vas“, zaključila je ona.\nS druge strane, u svojoj završnoj reči, advokat odbrane Džefri Lihtman opisao je sudski proces protiv Gusmana kao „fantaziju“ i pozvao porotu da ne veruje svedocima koji su se udružili i koji, kako je naveo, „lažu, kradu, varaju, trguju drogom i ubijaju ljude“ kako bi se od toga izdržavali.\nProšle nedelje, u nedavno otpečaćenim sudskim dokumentima obelodanjene su uznemiravajuće optužbe koje porota nije čula – da je Gusman imao seksualne odnose sa devojčicama od samo 13 godina starosti.


Radovi na novoj mikrohirurškoj i neurohirurškoj sali UC\nObjavljeno ponedeljak, 10 april 2017 10:29 |\nMinistar zdravlja u Vladi Republike Srbije ass dr Zlatibor Lončar i potpredsednica Vlade Republike Srbije i ministarka građevinarstva, saobraćaja i infrastrukture, prof. dr Zorana Mihajlović posetili su danas Urgentni centar Kliničkog centra Srbije, gde je adaptacijom neurohirurške i mikrohirurške operacione sale započeta realizacija Projekta rekonstrukcije i izgradnje sedam bolničko zdravstvenih centara u Beogradu.\nTom prilikom, ministar zdravlja u Vladi Republike Srbije ass dr Zlatibor Lončar istakao je da je prioritet u dinamici rekonstrukcije KCS dat adaptaciji neurohirurše i mikrohururške operacione sale Urgentnog centra, jer se u tim salama izvrši više od 800 neurohirurških, 800 mikrohirurških i oko 140 maksiolofacijalnih operacija u toku jedne godine.\n„Adaptacijom i rekonstrukcijom ćemo u Urgentnom centru dobiti dve potpuno nove mikrohirurške i neurohirurške operacione sale u kojima će složene operacije vršiti iskusni neurohirurzi, ali i oni mladi koje zapošljavamo i osposobljavamo da budu makar podjednako uspešni kao njihove sadašnje kolege. Na taj način ćemo obezbediti kontinuitet i pun kapacitet zbrinjavanja pacijenata kojima je neophodno pružiti ovaj vid operativnog zahvata“, naglasio je ministar Lončar.\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović rekla je da će se tokom 2017. i 2018. raditi na rekonstrukciji sedam kliničkih centara u Srbiji, među kojima je i Klinika za neurohirurgiju Kliničkog centra.\n“Ovo nije samo rekonstrukcija dve operacione sale u Urgentnom centru, već početak projekta rekonstrukcije sedam kliničkih zdravstvenih centara. Ministarstvo građevinarstva je obezbedilo 260 miliona dinara za izradu projektno-tehničke dokumentacije za sve ustanove i potpisalo ugovor sa Saobraćajnim institutom CIP. Blizu 100 miliona evra je obezbeđeno za radove na reoknstrukciji, od čega 70 miliona iz kredita Razvojne banke Saveta Evrope, a ostatak od Evropske investicione banke. Plan je da se u okviru projekta najpre, i to u toku naredna dva i po meseca, krene obnova Univerzitetske dečije klinike u Tiršovoj, a ubrzo zatim i u KBC Dragiša Mišović”, rekla je Mihajlovićeva.\nRadove na ovom zahtevnom projektu izvodi preduzeće Koloseum inženjering, a projekat adaptacije izradio je Saobraćajni instutut CIP, prema zahtevu korisnika, u saradnji sa inženjerima Kliničkog centra Srbije. Vrednost radova je 15 miliona dinara, a rok za završetak radova je 45 dana.\nKategorija: Saopštenje za medije


Demanovana laži: inicijativa Ne da(vi)mo Beograd poziva građane da izađu na izbore! – Balkanekspresrb.rs\nDemanovana laži: inicijativa Ne da(vi)mo Beograd poziva građane da izađu na izbore!\nKAKO NAM javljaju građani, u mnogim sandučićima u centru Beograda osvanulo je lažno pismo potpisano kao inicijativa Ne da(vi)mo Beograd, u kome se građani pozivaju da ne izađu na izbore.\nInicijativa Ne da(vi)mo Beograd poziva građane da u nedelju 2. aprila izađu na birališta u što većem broju, a ove prljave poteze, podmetačine, pretnje novinarima i aktivistima neka im posluže kao inspiracija jer će u suprotnom slučaju bahati nasilnici kojih ih organizuju i sprovode ostati na vlasti.\nNaš stav o izborima je nepromenjen, podržavamo kandidaturu Saše Jankovića, a ceo tekst podrške možete naći na linku: http://bit.ly/2kwlhQJ\nOvo nije prvi put da se lokalna ekipa SNS-a predstavlja našim imenom. Podsećamo da su čak na prethodnim lokalnim izborima članovi SNS-a prijavili lažnu izborni listu pod nazivom “Patkica – Ne Beogradu na vodi” kako bi opozicionim partijama zabunom smanjili broj glasova.\nNa linku možete pogledati kako je to izgledalo: https://goo.gl/JkAu0C\nBez obzira na ishod predsedničkih izbora, inicijativa Ne da(vi)mo Beograd će nastaviti da se odlučno bori da svi odgovorni za planiranje, organizovanje, sprovođenje i zataškavanje rušenja u Hercegovačkoj ulici snose odgovornost za svoja dela.\nBalkanske muke – nečuvene!


Istraživanja pokazala u BiH sve naj,osim političara!\nNaslovnica NAJNOVIJE Politika Istraživanja pokazala u BiH sve naj,osim političara!\nSarajevo – Plasmanom u Brazil, BiH je na najbolji način pokazala da ima vrlo talentirane sportaše što jasno pokazuje i trenutna pozicija nogometne reprezentacije BiH koja se na FIFA-inoj rang listi nalazi na 16. mjestu.\nTakođer, BiH je u grupi zemalja u svijetu u kojima ne postoji dovoljan stupanj jednakosti žena s muškarcima u skoro svim sferama javnog života. Prema tome, posljednji rezultati WEF-a pokazuju da se BiH nalazi na 112. mjestu u oblasti participacije ženske populacije na tržištu rada,prenosi dnevno.ba.


Beograd i Novi Sad nikad nisu bili ŠARENIJI: Mladi umetnik belom platnu udahnjuje DUŠU\nNenad Blagojević , Priče sa dušom\nOvaj izuzetno talentovani umetnik do sada je naslikao Novi Sad, Beograd i Njujork, a uskoro završava sliku Čikaga. Rodni grad Pančevo još uvek nije preneo na platno, ali bi to mnogo voleo. Otkriva mi da ga je do sada uradio tri puta u velikom formatu, ali da te slike nisu na ovom nivou, jer ih je radio pre desetak godina, piše sajt PRIČE S DUŠOM.\nVuk Vučković Novi Sad\nVuk Vučković Beograd\nVuk Vučković sa svojom slikom\nDoktorske studije je upisao odmah nakon studija, 2010. godine, kada je želeo da se zaposli na fakultetu. Međutim, u međuvremenu se, kako kaže, dosta toga promenilo, pa i njegovo slikarstvo i želje, tako da je odlučio da svoje vreme i karijeru preusmeri na drugi put, piše na sajtu PRIČE S DUŠOM.\nElizabet Kohran Siman, poznatija kao Neli Blu, pokrenula je revoluciju u istraživačkom novinarstvu. Ona je prvi i jedini novinar koji je uspeo da se infiltrira, glumeći psihički nestabilnu osobu u tada najozloglašeniju mentalnu ustanovu na svetu koja se nalazila na ostrvu Ruzvelt. Njen cilj je bio da vidi da li su zaista tačne glasine da tamo muče, tuku, maltretiraju i iživljavaju se nad pacijentima. Nažalost, uvereli se u to.\nČetiri TOTALNO UŽASNE stvari koje su ljudi uradili da bi preživeli\nMožda najinspirativnije knjige ikada napisane jesu ispovesti ljudi koji su bili na ivici preživljavanja. Pošto su prevazišli neverovatne prepreke i našli se na drugoj strani provalije njihov život više nije bio isti.\nPolicijska poternica iz 1882, do koje je „Blic“ došao, pokazuje da je svaki načelnik policije morao svojim potpisom da garantuje da lopov nije uočen u njegovom okrugu.\nMMF: "Dolar precenjen, evro, jen i juan u skladu s fundamentima"\nAmbasador SAD u Srbiji dobrovoljno dao krv


Tužiteljstvo BiH građanima: Nema nedodirljivih, prijavljujte korupciju\nPrivođenje bivšeg direktora UIO Kemala Čauševića u policijskoj akciji Pandora\nTužiteljstvo BiH uputilo je danas poziv svim građanima BiH da prijavljuju nezakonito ponašanje osoba uposlenih u carinskim, poreznim i drugim institucijama.\n– U proteklih nekoliko dana, Tužiteljstvo BiH zajedno s policijskim agencijama, provelo je akciju kodnog naziva “Pandora”, koja se odnosi na višemilionske zloupotrebe koje su počinili osumnjičeni iz UIO BiH, zajedno sa više osoba i preduzeća, te na taj način nanijeli veliku štetu budžetu i građanima naše zemlje. Tužiteljstvo BiH odlučno je u borbi protiv korupcije, organiziranog kriminala i finansijskog kriminala, te pozivamo sve građane da prijavljuju nezakonito ponašanje osoba uposlenih u carinskim, poreznim i drugim institucijama – navodi Tužiteljstvo BiH.\nPočinitelji i krivična djela, mogu se prijaviti putem telefona Tužiteljstva BiH 033-707-200 ili putem službenog i zvaničnog e-maila info@tuzilastvobih.gov.ba\n– Pozivamo sve građane i pravne subjekte, da budu partneri Tužiteljstva BiH, kao profesionalne i neovisne institucije u borbi protiv organiziranog kriminala i korupcije, kao krivičnih djela koja nanose štetu svim građanima naše zemlje, te da slobodno prijavljuju sve oblike korupcije, daju svjedočenja i sudjeluju u krivičnom gonjenu odgovornih osoba – ističu u Tužiteljstvu BiH.\nPoručuju da Tužiteljstvo BiH nastavlja borbu protiv organiziranog kriminala i korupcije, u kojoj nema i neće biti nedodirljivih.\nPred zakonom su svi, naglašavaju, jednaki i svi počinitelji krivičnih djela, za koja postoje dokazi, bit će procesuirani bez obzira na političku opciju kojoj pripadaju, te trenutni položaj ili funkciju koju obnašaju.


CRNA GORA IMA KADROVE SPOSOBNE DA VODE POGLAVLJE 13 O RIBARSTVU\nCrna Gora ima kadrove sposobne da vode pregovore sa EU za Poglavlje 13 - Ribarstvo, poručuju u Ministarstvu poljoprivrede i ruralnog razvoja.\nPregovarački tim ima 42 člana, od koji su 31 predstavnik državnih institucija, a 11 civilnog sektora, većinom ribari. U junu 2015. godine Vlada Crne Gore usvojila je Strategiju ribarstva Crne Gore 2015-2020 sa Akcionim planom za prenošenje, implementaciju i sprovođenje pravne tekovine EU. U izradu dokumenta uključene su sve zainteresovane strane, među kojima i predstavnici svih udruženja ribara Crne Gore, domaći i međunarodni eksperti s dugogodišnjim iskustvom u sprovođenju zajedničke ribarstvene politike. Ovim dokumentom ispunjeno je mjerilo za otvaranje pregovaračkog Poglavlja 13. Akcioni plan sadrži detaljan pregled aktivnosti kojima će se rješiti aktuelni problemi kao što su vezovi ribarskih plovila, mjesta prvog iskrcaja i prodaje ribe i jačanje zajedničkog djelovanja ribara koje je od presudnog značaja za buduće funkcionisanje ovog sektora u EU. Evropska komisija je dala pozitivno mišljenje na dostavljenu Strategiju i vrlo visoku ocjenu za ostvareni napredak, što dokazuje i posljednji Izvještaj o napretku Crne Gore.\nSkupštinski Odbor za evropske integracije u decembru 2015. godine jednoglasno je dao pozitivno mišljenje na Nacrt pregovaračke pozicije za Poglavlje 13, a Vlada Crne Gore istu usvojila na sjednici od 28. decembra 2015. godine. Ovaj dokument zastupa interese Crne Gore u oblasti ribarstva. I u njegovoj izradi učestvovali su članovi radne grupe, predstavnici akademske zajednice i ribara. Kao krunu trogodišnjeg rada očekujemo skoro otvaranje Poglavlja 13.\nSektor morskog ribarstva u okviru Ministarstva poljoprivrede kadrovski je značajno ojačan. Umjesto jednog danas u ovom Sektoru radi pet mladih i edukovanih ljudi, koji su u kontinuitetu na obukama za sticanje znanja i vještina neophodnih da se izuzetno složena, zajednička ribarska politika implementirala u nacionalno zakonodavstvo i zaživi u praksi.\nEdukacija kadrova vrši se u kontinuitetu, ne samo zaposlenih već i ribara, naravno onih koji su spremni da uče i da prihvataju pravila odgovornog i drživog ribarstva. Crne Gora ne usaglašava oblast morskog ribarstva samo sa pravnom tekovinom EU. Kao zemlja koja izlazi na Mediteran, mi smo članica Generalne komisije za ribarstvo Mediterana (GFCM) i u obavezi smo da da prihvatamo preporuke ove Komisije. U zvaničnim izvještajima ove organizacije Crna Gora je istaknuta kao dobar primjer, jer je svojim trudom i radom implementirala većinu preporuka za održivo iskorišćavanje i upravljanje resursima mora\nNa kraju, podrška koja se izdvaja kroz mjere Agrobudžeta za razvoj sektora morskog ribarstva, u poslednje četiri godine, u konstantnom je povećanju, te u tekućoj godini iznosi 348.000 eura dok je, poređenja radi 2012. iznosila 171.000 eura. Može se zaključiti da je podrška ovom sektoru uvećana za 200 odsto.\nU prethodnoj godini, ribari su investirali u osavremenjivanje ribarskih plovila blizu 290.000 eura od čega je podrška ovog Ministarstva iznosila preko 143.000 eura odnosno 50 odsto vrijednosti ispostavljenih računa. Takođe, kroz javne pozive u tekućoj godini, ribari su prijavili planirane investicije u iznosu od 499.000 eura, gdje će takođe biti podržani sa 50% odsto vrijednosti od ispostavljenih računa.\nIzvor: Vebsajt CdM, 22.06.2016.


Najprovajder - VKCZ\nVeslački klub Crvena zvezda organizovao je na Adi Ciganliji prvi Kup provajdera – pobedu i titulu Najprovajdera 2014. odneo je tim Telekoma Srbija. 2015. godine titula je pripala Orion Telekomu, 2016 ponovo timu Telekoma, 2017. godine ekipno i u veslanju ekipi BeotelNet-a. Ekipnu pobedu i titulu Najprovajdera 2018. odneo je tim Orion Telekoma, a 2019. godine ponovo BeotelNet!\nOvaj svojevrsni hepening koji veliča timski rad, kolegijalnost, fer play, ljubav prema sportu i prirodi, ima ambiciju da preraste u tradicionalni događaj koji će se svake godine održavati u Savskom rukavcu, ispred Veslačkog kluba “Crvena zvezda – Beograd”, organizatora takmičenja. Sledeće godine pozvaćemo i kolege iz regiona i nadamo se još uzbudljivijoj trci, u borbi za prelazni pehar RowingNet.


Vlasotinčani koji su došli iz Italije poštuju propisane mere samoizolacije - Televizija Leskovac\nVlasotinčani koji su došli iz Italije poštuju propisane mere samoizolacije\n„Kontaktirali smo i policiju, ali ti ljudi nisu na spisku onih koje policija kontroliše, pa je pretpostavka da su ušli u zemlju pre proglašenja vanrendog stanja. Štab je zadužio člana Opštinskog veća zaduženog za mesne zajednice da ih kontaktira – kaže komandant Štaba za vanredne situacije i predsednik opštine Zoran Todorović.\n„Oni su ušli u zemlju pre uvođenja vanrendog stanja, dobili su uputstva i javili se nadležnoj ustanovi, a njihov period samoizolacije ističe 24.marta. Takođe, u mom prisustvu su zvali ponovo epidemiologa. Za sada kažu da ne osećaju nikakve simptome – kaže Dejan Todorović.\n„Još jednom apelujemo na samosvest i odgovornost svakog pojedinca, posebno onih građana koji su ovih dana došli u naš kraj iz zemalja sa velikim brojem zaraženih – ponavlja predsednik vlasotinačke opštine Zoran Todorović.\nPolicija u Vlasotincu, inače, kontroliše 11 osoba kojima je naložena samoizolacija i do sada je ustanovljeno dapoštuju uputstva.\nTags: covid 19, koronavirus, Vlasotince\nAktivirani brojevi telefona za posebne ambulante u Domu zdravlja


Lončar overavao pacijente za stan od zemunskog klana ?! – Otvoreno\nPočetna Vesti Lončar overavao pacijente za stan od zemunskog klana ?!\nMarinika Tepić, potpredsednica SSP, objavila je na Tviteru fotografiju sadašnjeg ministra pravde Zlatibora Lončara s Dušanom Spasojevićem, jednim od vođa zemunskog klana, i navela da su na sudu svedočili da je „overavao pacijente za stan“ tog klana.\n“Lončar mi kaže da se uz foto o osakaćenom zdravstvu podsetim kako je bilo za vreme predsednika moje stranke. Lončar za koga su na sudu svedočili da je overavao pacijente za stan od Zemunskog klana – ekipe predsednika njegove stranke! A drugi lekari spašavali živote za pet nemačkih maraka plate”, navela je Tepić.\nDa podsetimo, na suđenju za ubistvo premijera Zorana Đinđića zaštićeni svedok Dejan Milenković Bagzi optužio ga je kao jednog od lekara Uregentnog centra za saradnju sa vođama “zemunaca” Dušanom Spasojevićem i Miloradom Ulemekom Legijom.\nKako su ranije preneli mediji i kako se navodi u transkriptima suđenja Bagzi je svedočio da je doktor Miroslav Risović doneo otrov Spasojeviću koji je Ljiljana Buha sipala u sok svom suprugu Ljubiši Buhi Čumetu, dok je dr Zlatibor Lončar ubrizgavanjem injekcije ubio Veska Božovića, koji je umro u Urgentnom centru u septembru 2002. nakon vatrenog obračuna u naselju Žarkovo. Bagzi je na suđenju ovu dvojicu lekara odredio kao Legijine “doktore smrti” koji su adekvatno zbrinjavali prijatelje zemunskog klana, ali i pomagali da protivnici “brže odu na drugi svet.\nLončar je te navode odbacio. On je izjavio da je apsolutna neistina da je preduzeo bilo kakvu raniju radnju u vezi smrti Veska Božovića.\n“Ovakva gnusna laž je svojevremeno proistekla iz bolesnih umova pojedinih kolega. Nekada je profesionalna zavist bila motiv da se lansiraju ovakve laži zbog čega sam na moj zahtev u vreme ‘Sablje’ išao tri puta na poligraf kako bih i na taj način dokazao istinu. Osim toga, zahtevao sam detaljnu proveru svih takvih i sličnih navoda i rezultat toga je da je istina na mojoj strani, a da su navedene informacije laž”, rekao je Lončar, a preneo je Istinomer.\nO vezama Lončara sa Zemunskim klanom pisao je i “Krik”. Ta istraživačka mreža je objavila da je Lončarev stan na Novom Beogradu, nekada bio u vlasništvu ozloglašenog pripadnika zemunskog klana Sretka Kalinića. Sve to je pokrenulo lavinu tekstova koji su svedočili o vezama Lončara sa zemunskim klanom, a vrhunac je bilo objavljivanje zajedničke fotografije ministra sa vođama Dušanom Spasojevićem i Miletom Lukovićem, nastaloj u njihovom zamku u Šilerovoj ulici u Zemunu.


EK predložila pravila za zajedničke strateške rezerve gasa\nTanjug 15. decembra 2021. 15:45\nBRISEL – Evropska komisija je danas objavila pedlog pravila koja omogućavaju zemljama EU da zajedno kupuju strateške rezerve gasa, u okviru planova usmerenih na povećanje količine gasa u skladištima i uključivanje više niskougljeničnih gasova na mrežu.\nZemlje Evropske unije, uključujući Španiju, Grčku i Rumuniju, založile su se za zajedničku kupovinu gasa, navodeći da bit taj poztez pomogao da se povećaju zalihe, prenosi Rojters.\nCene gasa su poslednjih meseci porasle do rekdnih nivoa, čemu je doprinelo više faktora, između iostalog, visoka potražnju i manji izvoz iz Rusije od očekivanog.\nEvropska komisija je na to odgovorila predlažući sistem po kojem bi operatori prenosnih sistema (TSO) zemalja članica mogli zajedno da kupuju strateške zalihe gasa, koje bi mogle da se koriste u vanrednoj situaciji velike nestašice.\nUčešće bi bilo na dobrovoljnoj bazi, pri čemu zemlje članice prvo treba da obaveste Komisiju o tome i dostave podatke o količini gasa koju treba kupiti, o operativnim procedurama za aktiviranje snabdevanja u vanrednim situacijama i očekivanim troškovima i koristi.\nZemlje EU bi takođe trebalo da u informacije uključe i skladišta u svoje regionalne procene rizika sa snabdevanjem gasom, između ostalog i udeo stranog vlasništva u skladišnoj infrastrukturi, prema predlogu Komisije. Kada se identifikuju rizici, zemlje treba da razmotre mere, poput obaveze TSO za kupvinu strateških zaliha.\nZamenica španskog premijera Tereza Ribera rekla je novinarima da bi zajednička, a ne pojedinačna kupovina mogla da pomogne da se obezbede povoljniji uslovi kupovine na globalnim tržištima gasa.\nZvaničnici nekih drugih država EU su saopštili da ne očekuju da će njihove zemlje učestvovati u tom programu.\nPredlog EK neće biti operativan u borbi protiv skoka cene gasa ove zime, i mogao bi da se suoči sa višemesečnim pregovorima između Evropskog parlamenta i zemalja članica EU, koje moraju da odobre pravila i koje nisu saglasne sa ulogom gasa u energetskoj tranziciji.\nOvaj predlog iziskuje okončanje dugoročnih ugovora pojedinačnih zemalja o fosilnom gasu do 2050. godine, što je datum do kojeg se EU obavezala da će dostići neto nultu emisiju gasova s efektom staklene bašte. Fosilni gas obezbeđuje otprilike četvrtinu energije u EU, od čega se 90 procenata uvozi.\nDa bi priključili više niskougljeničnih gasova na mrežu, opreateri prenosnih mreža bi morali da adaptiraju sistem međudržavnih interkonektora na prihvat mešavine fosilnog gasa sa do 5,0 posto vodonika od 2025. godine, a operateri vodoničnih mreža bi morati da sarađuju na nivou EU kako bi se pomogao razvoj tog tržišta.\nEU je saopštila da njena upotreba gasa mora da padne za 25 posto do 2030. godine, u odnosu na nivoe iz 2015. godine, kako bi ispunili klimatski ciljevi.